
 讜讗讬讚讱 砖专讬 讜讗讬讻讗 讚讗诪专讬 讗诪专 专讘 驻驻讗 注讚 讛讘专讝讗 讞诪专讗 讗住讬专 讜讗讬讚讱 砖专讬 讗诪专 专讘 讬讬诪专 讻转谞讗讬 讞讘讬转 砖谞拽讘讛 讘讬谉 诪驻讬讛 讘讬谉 诪砖讜诇讬讛 讜讘讬谉 诪爪讬讚讬讛 讜谞讙注 讘讜 讟讘讜诇 讬讜诐 讟诪讗讛 专讘讬 讬讛讜讚讛 讗讜诪专 诪驻讬讛 讜诪砖讜诇讬讛 讟诪讗讛 诪爪讬讚讬讛 讟讛讜专讛 诪讻讗谉 讜诪讻讗谉 讗诪专 专讘 驻驻讗 注讜讘讚 讻讜讻讘讬诐 讗讚谞讗 讜讬砖专讗诇 讗讻讜讘讗 讞诪专讗 讗住讬专 诪''讟 讻讬 拽讗转讬 诪讻讞 注讜讘讚 讻讜讻讘讬诐 拽讗转讬 讬砖专讗诇 讗讚谞讗 讜注讜讘讚 讻讜讻讘讬诐 讗讻讜讘讗 讞诪专讗 砖专讬 讜讗讬 诪爪讚讚 爪讚讜讚讬 讗住讬专 讗诪专 专讘 驻驻讗 讛讗讬 注讜讘讚 讻讜讻讘讬诐 讚讚专讬 讝讬拽讗 讜拽讗讝讬诇 讬砖专讗诇 讗讞讜专讬讛 诪诇讬讗 砖专讬 讚诇讗 诪拽专拽砖 讞住讬专讗 讗住讬专 讚诇诪讗 诪拽专拽砖 讻讜讘讗 诪诇讬讗 讗住讬专 讚诇诪讗 谞讙注 讞住讬专讗 砖专讬 讚诇讗 谞讙注 专讘 讗砖讬 讗诪专 讝讬拽讗 讘讬谉 诪诇讬讗 讜讘讬谉 讞住讬专讗 砖专讬 诪''讟 讗讬谉 讚专讱 谞讬住讜讱 讘讻讱 诪注爪专讗 讝讬讬专讗 专讘 驻驻讬 砖专讬 专讘 讗砖讬 讜讗讬转讬诪讗 专讘 砖讬诪讬 讘专 讗砖讬 讗住专 讘讻讞讜 讻讜诇讬 注诇诪讗 诇讗 驻诇讬讙讬 讚讗住讬专 讻讬 驻诇讬讙讬 讘讻讞 讻讞讜 讗讬讻讗 讚讗诪专讬 讘讻讞 讻讞讜 讻讜诇讬 注诇诪讗 诇讗 驻诇讬讙讬 讚砖专讬 讻讬 驻诇讬讙讬 讘讻讞讜 讛讜讛 注讜讘讚讗 讘讻讞 讻讞讜 讜讗住专 专讘 讬注拽讘 诪谞讛专 驻拽讜讚 讛讛讜讗 讞讘讬转讗 

专砖"讬



 讜讗讬讚讱 砖专讬. 讗祝 讘砖转讬讛 讚拽住讘专 爪讚讚讬谉 诇讗讜 讞讬讘讜专 诇讬讗住专 讻诇 讛讬讬谉 讜诇讬转 讛诇讻转讗 讻讜讜转讬讛 讚讛讗 诪讜拽讬 专讘 讬讬诪专 诪讬诇转讬讛 讚专讘 驻驻讗 讻转谞讗讬 讜拽诐 诇讬讛 专讘 驻驻讗 讻专讘讬 讬讛讜讚讛 讚讬讞讬讚讗讛 讜讬讞讬讚 讜专讘讬诐 讛诇讻讛 讻专讘讬诐 讚驻诇讬讙讬 专讘谞谉 注诇讬讛 讜讗诪专讬 讘讬谉 诪爪讬讚讬讛 讘讬谉 诪驻讬讛 讟诪讗讛 讚讻讜诇谉 讞讬讘讜专: 注讚 讘专讝讗. 讻诇 讬讬谉 砖诇诪注诇讛 诇谞拽讘 讗住讜专 讚讻讬讜谉 讚讻讜诇讜 谞诪砖讱 讗讞专 讛谞拽讘 诇爪讗转 讚专讱 砖诐 讛讜讛 诇讬讛 讞讬讘讜专 讜讗住讜专: 讻转谞讗讬. 讗讬转诪专 讛讗 讚专讘. 驻驻讗 讜诇讗讜 讚讘专讬 讛讻诇 讛讬讗: 砖讜诇讬讛. 砖讛讬讗 讬讜砖讘转 注诇讬讛谉 砖讻诇 讞讘讬讜转 砖讘转诇诪讜讚 讻讚讬诐 砖诇 讞专住 讛谉: 谞讬拽讘讛 诪驻讬讛. 讛讜讗讬诇 讜讻诇 讛讬讬谉 砖诇诪讟讛 谞注砖讛 讘住讬住 诇注诇讬讜谉 讛讜讬 讞讬讘讜专 讜诪砖讜诇讬讛 谞诪讬 讛讜讗讬诇 讜讻诇 讛讬讬谉 谞诪砖讱 讗讞专 讛谞拽讘 讛讜讬 讞讬讘讜专 讗讘诇 谞拽讘 诪爪讬讚讬讛 讟讛讜专讛 诪讻讗谉 讜诪讻讗谉 讻专讘 驻驻讗 讜专讘谞谉 诇讬转 诇讛讜 讚专讘 驻驻讗 讛诇讻讱 诇讬转 讛诇讻转讗 讻讜讜转讬讛 讜讻讜诇讜 讗住讜专 讘砖转讬讛 讜诪讜转专 讘讛谞讗讛: 注讜讘讚 讻讜讻讘讬诐 讗讚谞讗. 诪注专讛 讛讬讬谉 诪讚谞讗 诇讻讜讘讗: 讜讬砖专讗诇 讗讻讜讘讗. 讜讗讜讞讝讜 讘讬讚讜: 讞诪专讗 讗住讜专. 讘讛谞讗讛 讚讛讬讬谞讜 谞诪讬 讬讬谉 砖诪讝讙讜 注讜讘讚 讻讜讻讘讬诐 讜讻讞讜 讛讜讗 讜讗住专谞讗 诇讬讛 诪砖讜诐 诇讱 诇讱 讗诪专讬谉 讻讜': 讜讗讬 拽讗 诪爪讚讚 讗爪讚讜讚讬. 诇讻讜讘讗: 讞诪专讗 讗住讜专. 诪砖讜诐 讚诪拽专拽砖 诇讬讛 诇讞诪专讗 讜讘讻讜讘讗 诪诇讬讗讛 注住拽讬谞谉 讚诇诪讗 谞讙注 诇讬砖谞讗 讗讞专讬谞讗 讗驻讬诇讜 讞住讬专讗 谞诪讬 讻讬讜谉 讚诪拽专拽砖 讘讻讜讜谞讛 讛讜讛 诇讬讛 讻讞讜 讘讻讜讜谞讛 讜讗住讜专 讘砖转讬讛: 讝讬拽讗. 谞讜讚 拽砖讜专: 讜拽讗转讬 讬砖专讗诇 讗讞讜专讬讛. 讜讞讝讬 讚诇讗 谞讙注 注讜讘讚 讻讜讻讘讬诐 讘讙讜讜讛: 讻讜讘讗 讞住讬专讗 砖专讬. 讚讗讬谉 拽专拽讜砖 讘讻诇讬 驻转讜讞 讜讗注''讙 讚讻讬 讚专讬 诇讬讛 讗''讗 讘诇讗 拽专拽讜砖 诪注讟 讻讬讜谉 讚诇讗 谞讬讞讗 诇讬讛 讘拽专拽讜砖讬讛 讚诇诪讗 诪讬砖转驻讬讱 讛''诇 讻讞讜 砖诇讗 讘讻讜讜谞讛 讜诪讜转专 讗讘诇 讝讬拽讗 讛讜讬 拽专拽讜砖 讜讚讜诪讛 诇诪砖讻砖讱 讜讛讜讬 谞住讱: 讗讬谉 讚专讱 谞讬住讜讱 讘讻讱. 讗讘诇 讘讻讜讘讗 诪诇讬讗讛 讗讬讻讗 诇诪讬讞砖 诇谞讙讬注讛 讻砖讛讜讗 谞讜转谉 讬讚讜 注诇 砖驻转讜 诇讗 驻诇讬讙 专讘 讗砖讬 讜讗住讜专: 诪注爪专讗 讝讬讬专讗. 讙转 讚讗讬谉 讚讜专讻讬谉 讗诇讗 讻讜讘砖讬谉 讘拽讜专讛. 讝讬讬专讗 诪讻讘砖 讻诪讜 (砖讜驻讟讬诐 讜) 讜讬讝专 [讗转 讛讙讝讛 讜讬诪抓] 讟诇 诪谉 讛讙讝讛 诪诇讗 住驻诇 诪讬诐: 讘讻讞讜. 讛讬讻讗 讚注谞讘讬诐 谞住讞讟讬诐 诪讻讞讜 讻讙讜谉 砖注讜诇讛 注诇 讛谞住专讬诐 砖注诇 讛转驻讜讞 讜诪讻讘讬讚诐: 讻讜诇讬 注诇诪讗 诇讗 驻诇讬讙讬. 讚讗住讜专: 讻讞 讻讞讜. 讻讙讜谉 砖诪讙诇讙诇 讛讙诇讙诇 砖拽讜专讬谉 讜讜讬''抓 讜讛讬讗 诪驻诇转 讛拽讜专讛 讜讘诇砖讜谉 诇注讝 讗讬砖驻诇讙''诇: 

转讜住驻讜转



 诇驻专砖 讗诇讗 讜讚讗讬 讗住专 讛讻诇 讻讚驻专讬砖讬转 讜讛诇讻转讗 讻讜讜转讬讛 讜讛拽砖讛 讛专''专 诪砖讛 诪拽讜爪讬 注诇 讝讛 讛驻住拽 讚讻诇 讝讛 讗讬谞讜 讗诇讗 诪讻讞 讛驻讬专讜砖 砖驻讬专砖 砖讗讬谉 讛讙讬砖转讗 诪讙注转 注讚 砖讜诇讬 讛讞讘讬转 讜讛拽砖讛 讚诇讬砖谞讗 讚讻讜诇讬 讞诪专讗 讗讙讬砖转讗 (讙专讬讚讗) 诇讗 诪砖诪注 讛讻讬 讚讛讗 诇讗 讛讬讛 谞注砖讛 讻讬 讗诐 诇讛专讬拽 讗转 讛讞讘讬转 讚专讱 砖诐 讘诇讗 谞拽讬讘讛 讜讙诐 专砖''讬 驻讬专砖 诇拽诪谉 砖讛讙讬砖转讗 讛讬转讛 诪讙注转 注讚 砖讜诇讬 讛讞讘讬转 讜诪讛 砖讛拽砖讛 专''转 讚讘讻诪讛 讚讜讻转讬 驻住拽讬谞谉 讻讬讞讬讚 诇讙讘讬 专讘讬诐 讛讬讬谞讜 讻砖驻住拽 讘讛讚讬讗 讻讜讜转讬讛 讗讘诇 讛讻讗 讚诇诪讗 讘专讬讬转讗 诇讗 砖诪讬注 诇讬讛 诇专讘 驻驻讗 讜讚诇诪讗 讗讬 砖诪讬注 诇讬讛 讚专讘谞谉 驻诇讬讙讬 注诇讬讛 讛讜讛 讛讚专 讘讬讛 诇讻讱 谞专讗讛 诇讜 讚讗讬谉 讛诇讻讛 讻专讘 驻驻讗 诪讟注诐 讚拽诐 诇讬讛 讻讬讞讬讚讗讛 讜讙诐 专''讞 驻住拽 讻讱 讜讗''转 诇驻讬 诪讛 砖驻讬专砖 诇注讬诇 砖讛讙讬砖转讗 讛讬转讛 诪讙注转 注讚 砖讜诇讬 讛讞讘讬转 诇诪讛 诇讗 讛讬讛 专讘 驻驻讗 专讜爪讛 诇讗住讜专 讜谞讬讞讗 诇诇讬砖谞讗 讚讻诇 诇讛讚讬 讘专讝讗 讗住讜专 讗注''驻 砖住讜驻讜 诇爪讗转 讙诐 砖诐 诇讗 讛讬讛 专讜爪讛 诇讗住讜专 讻讬 讗诐 诪讛 砖注诇讛 讘讞诇诇 讛拽谞讛 讗讘诇 诇诇讬砖谞讗 讚注讚 讘专讝讗 讗住讜专 诪砖讜诐 砖住讜驻讜 诇爪讗转 诇诪讛 诇讗 讛讬讛 讗讜住专 砖诐 讬砖 诇讜诪专 讚注讚 讘专讝讗 住讜驻讜 诇爪讗转 讬讜转专 讘拽诇 讚讻砖讬住讬专 注讜讘讚 讻讜讻讘讬诐 讬讚讜 诪注诇 讛谞拽讘 讬爪讗 讛讬讬谉 诪讗诇讬讜 讗讘诇 讘讘转 讙讬砖转讗 讻讬讜谉 砖砖诐 讛注讜讘讚 讻讜讻讘讬诐 讬讚讜 诪谞注讜 诪诇爪讗转 讗诐 诇讗 讬诪爪讜抓 讘拽谞讛 驻注诐 砖谞讬讛 讜爪''诇 讚讘讬谉 专讘 驻驻讗 讜专讘讗 讚诇讗 讗住专讬 讘讛谞讗讛 讛砖讗专 诪讟注诐 转注专讜讘转 住讘专讬 讻专砖讘''讙 讚讗诪专 讬诪讻专 讞讜抓 诪讚诪讬 讬讬谉 谞住讱 砖讘讜 讜讛讛讬讗 讚拽讚讞 讘诪讬谞拽转 讜讛注诇讛 讚谞讗住专 讛讻诇 诪驻谞讬 讟驻转 讬讬谉 讛诪转注专讘转 讗转讬讗 讻专讘谞谉 讻讚驻专讬' 诇注讬诇 讜诪讛 砖讗住专谞讜 诪讟注诐 砖住讜驻讜 诇爪讗转 讚讜拽讗 讻砖讛谞讬讞 讛注讜讘讚 讻讜讻讘讬诐 讬讚讜 注诇 谞拽讘 讛讘专讝讗 讗讜 注诇 讛讘转 讙讬砖转讗 砖诪谞注 讛讬讬谉 诇爪讗转 讜讛讜讜 讻讗讬诇讜 谞讙注 讘讻讜诇讜 讻讚驻专讬砖讬转 讗讘诇 谞讙注 讘拽讬诇讜讞 讛讬讜爪讗 讗讜 讗诐 讛讬砖专讗诇 诪讜砖讱 讬讬谉 诪谉 讛讞讘讬转 诇转讜讱 讻诇讬 砖讬砖 讘讜 讬讬谉 谞住讱 诇诪''讚 谞爪讜拽 讗讬谞讜 讞讬讘讜专 讚拽讬''诇 讛讻讬 诪讜转专 讻诇 诪讛 砖讘讞讘讬转 讗祝 讘砖转讬讛 讚诪讙注 讛拽讬诇讜讞 讗讬谞讜 讻诇讜诐 诇讙讘讬 诪讛 砖讘驻谞讬诐 讜讻谉 诪讜讻讬讞讜转 讛讛诇讻讜转 讙讘讬 讛诪注专讛 讬讬谉 谞住讱 诇讘讜专 讜讻谉 讙讘讬 谞讟诇 讛诪砖驻讱 讚诇诪''讚 谞爪讜拽 讗讬谞讜 讞讬讘讜专 讛讻诇 砖专讬 讜爪''诇 诇专讘 驻驻讗 诇诇讬砖谞讗 讚诇讗 讗住专 讗诇讗 诇讛讚讬 讘专讝讗 砖讬住转诪讜 讗讜转讜 讛谞拽讘 讜讬注砖讜 讛讘专讝讗 讘诪拽讜诐 讗讞专 讚讻讬讜谉 砖讛拽讬诇讜讞 讛专讗砖讜谉 砖讬爪讗 讚专讱 注讜讘讬 讛讘专讝讗 讗住讜专 讗''讻 讬讗住专 讻诇 讛砖讗专 砖讬爪讗 讚专讱 砖诐 诪驻谞讬 砖谞讜讙注 讘讚讜驻谞讬 讛谞拽讘 砖讬砖 讘讛诐 讻诇 砖注讛 讟讜驻讞 诇讛讟驻讬讞 讜专讗砖讜谉 专讗砖讜谉 谞讗住专: 诪爪讬讚讬讛 讟讛讜专讛. 驻讬' 讞讜抓 诪谉 讛讬讬谉 砖讘注讜讘讬 讛谞拽讘 讜讗''转 讗诪讗讬 诇讗 讬讟诪讗 讗转 讛诪讜转专 讬''诇 讚诪砖拽讛 讛讘讗 诪讞诪转 讟讘讜诇 讬讜诐 谞驻住诇讬诐 讜讗讬谞诐 驻讜住诇讬诐 转讚注 讚讛讗 转谞谉 (讟讘讜诇 讬讜诐 驻''讘 诪''讛 注''砖) 砖诪谉 砖爪祝 注''讙 讬讬谉 讜谞讙注 讟讘讜诇 讬讜诐 讘诪拽爪转讜 诇讗 驻住诇 讗诇讗 诪拽讜诐 诪讙注讜 讜讗驻讬诇讜 诪讗谉 讚驻讜住诇 讛''讟 诪驻谞讬 砖砖谞讬讛诐 讞讬讘讜专 讝讛 诇讝讛: 注讜讘讚 讻讜讻讘讬诐 讗讚谞讗 讜讬砖专讗诇 讗讻讜讘讗. 专讬拽谞讬转 讜讗讜讞讝讛 讘讬讚讜 讞诪专讗 讗住讜专 驻讬' 讛拽讜谞讟' 讜讗驻讬诇讜 讘讛谞讗讛 讚讛''诇 讬讬谉 砖诪讝讙讜 注讜讘讚 讻讜讻讘讬诐 讚讻讞讜 讛讜讗 讜讗住专谞讗 诇讬讛 诪砖讜诐 诇讱 诇讱 讜诇驻讬 讗讜转讜 驻讬专讜砖 砖驻讬专砖 诇注讬诇 讙讘讬 讬讬谉 砖诪讝讙讜 讚讗讬谞讜 讗住讜专 讘讛谞讗讛 讬''诇 砖讬砖 诇讛讞诪讬专 讻讗谉 讬讜转专 砖讬砖 诇转诇讜转 砖讛专讬拽讜 讘讻讜讜谞转 谞讬住讜讱 讜诪讬讛讜 讻讞讜 砖诇 注讜讘讚 讻讜讻讘讬诐 讛讜讗 讜讘诪讗讬 讚诇讘专讗讬 讙讝讜专 讜讛谞砖讗专 讘讻诇讬 诪讜转专 讜讚讜拽讗 讻讬 砖驻讱 讛注讜讘讚 讻讜讻讘讬诐 诇讘讚讜 讜讻谉 讘住诪讜讱 讻讬 爪讚讚 诇讘讚讜 讗讘诇 讗诐 住讬讬注 诇讜 讬砖专讗诇 讛讻诇 诪讜转专 讜讗祝 讘砖转讬讛 讚讻诇 讛讬讻讗 讚讻讞 注讜讘讚 讻讜讻讘讬诐 讗住讜专 讗诐 讻讞 讗讞专 诪注讜专讘 讘讜 诪讜转专 讜诪讬讛讜 诇讻转讞诇讛 讗住讜专 讻讚讗诪专讬谞谉 诇拽诪谉 (讚祝 注讘:) 讗诪专 诇讛讜 专讘讗 诇讛谞讛讜 砖驻讜讻讗讬 讻讬 砖驻讻讬转讜 讞诪专讗 诇讗 诇讬拽专讘 注讜讘讚 讻讜讻讘讬诐 讜诇住讬讬注 讘讛讚讬讬讻讜 讚诇诪讗 诪砖转诇讬转讜 讜砖讚讬转讜 诇讬讛 注诇讬讛: 讜讗讬 诪爪讚讚 爪讚讜讚讬 讗住讬专. 谞专讗讛 诇专''讬 讘''专 诪讗讬专 讻讗讜转讜 诇砖讜谉 砖驻讬' 讛拽讜谞讟' 讗驻讬' 讘讻讜讘讗 讞住讬专讗 讚讻讬讜谉 讚诪拽专拽砖 诇讬讛 讘讻讜讜谞讛 讛''诇 讻讞讜 讘讻讜讜谞讛 讜讗住讜专 讘砖转讬讛 讜诪讚诪讬 诇讬讛 诇谞讜讙注 讘拽谞讛 讚诪讛 诇讬 谞讜讙注 讘拽谞讛 讗讜 谞讜讙注 讘砖讜诇讬 讛讻讜讘讗 讜讗讜专''讬 讻讬 讬砖 讘谞讬 讗讚诐 砖诪谞讬讞讬诐 注讜讘讚 讻讜讻讘讬诐 诇讘讚讜 诇讛讙讘讬讛 讛注讙诇讛 砖讛讞讘讬转 讘转讜讻讛 讗讜 讛讞讘讬转 讻砖讛讜讗 诪拽诇讞 转讜讱 讛讻讜讘讗 讻讚讬 砖讬拽诇讞 讬驻讛 讜讗讜诪专讬诐 诪住讬讬注 砖讗讬谉 讘讜 诪诪砖 讛讜讗 讚讘诇讗讜 讛讻讬 讛讬讛 诪拽诇讞 讜诇讗 专爪讛 诇讜诪专 讘讝讛 诇讗 讗讬住讜专 讜诇讗 讛讬转专 讗讻谉 讬砖 诇讛讞诪讬专 讘讘谞讬 讗讚诐 讻砖诪讟讬谉 讛讻讜讘讗 砖讬砖 讘讛 诪注讟 讬讬谉 诇爪讚 讗讞讚 砖诇讗 讬讟讛 讗讜转讜 讛注讜讘讚 讻讜讻讘讬诐 讜讗驻讬诇讜 讗诐 谞注专 拽讟谉 诪住讬讬注 讚诪住讬讬注 讻讬 讛讗讬 讜讚讗讬 诪住讬讬注 讗讬谉 讘讜 诪诪砖 讻讬 讛讛讜讗 讚讝讛 讬讻讜诇 讜讝讛 讗讬谞讜 讬讻讜诇 讚驻专拽 讛诪爪谞讬注 (砖讘转 讚祝 爪讙.): 讝讬拽讗 讘讬谉 诪诇讬讗 讘讬谉 讞住讬专讗 砖专讬. 讚讗讬谉 讚专讱 谞讬住讜讱 讘讻讱 注''讬 拽专拽讜砖 讬讬谉 讘讻诇讬 讘砖注讛 砖谞讜砖讗讜 讜讛讻讬 拽讬''诇 讚专讘 讗砖讬 讛讜讗 讘转专讗讛 讜讗讻讜讘讗 诇讗 驻诇讬讙 讜讗住讜专 讜讚讜拽讗 讻砖谞讜砖讗讛 注诇 专讗砖讜 讗讜 注诇 讻转讬驻讜 讚讗讬讻讗 诇诪讬讞砖 讚诇诪讗 谞讙注 讗讘诇 讘诪讜讟 讗讜 诇讬砖讗 讛讚诇讬 讚专讱 讟讘注转讜 诪讜转专 讜诪讻讗谉 讬砖 诇诇诪讜讚 砖讗诐 讬砖 讻讗谉 谞讜讚 砖诇 注讜专 专讱 诪诇讗 讬讬谉 讗注''驻 砖讛注讜讘讚 讻讜讻讘讬诐 讚讜讞拽 讜诪讙讬注 讚驻谞讜转讬讜 讝讛 诇讝讛 讚讻砖专 讻讬讜谉 讚讗讬谉 讚专讱 谞讬住讜讱 讘讻讱 讜诪讻讗谉 讛转讬专 专''转 注诇 讘专讝讗 砖讛讬转讛 专驻讜讬讛 讘讞讘讬转 讜注诇 住转讬诪转 讛诪讙讜驻讛 砖讛讬转讛 专驻讜讬讛 注''驻 讛讞讘讬转 讜讘讗 注讜讘讚 讻讜讻讘讬诐 讜讛讚讬拽 讜讙诐 讘驻讬讟诐 讙讚讜诇 砖诇讗 讛讬讜 讛砖讜诇讬诐 诪讛讜讚拽讬诐 讜讘讗 讬讛讜讚讬 讜砖诐 谞注讜专转 讜讛讬讛 转讜驻砖讛 谞讙讚 讛谞拽讘 讜诪谞注 拽爪转 讛讬讬谉 诇爪讗转 讜诇讗 讻诇 讻讱 讜讘讗 讛谞讙专 注讜讘讚 讻讜讻讘讬诐 讜讛注诪讬讚讜 讘讛讬讚讜拽 讻谞讙讚 讛住讚拽 讘住讻讬谉 注讚 砖住转诐 讛住讚拽 讻诇 讝讛 讛转讬专 诪讟注诐 砖讛讬讛 诪讚诪讛 讻诇 讗诇讜 讛诪注砖讬诐 诇谞讜讚 砖诇 注讜专 专讱 砖讗讬谉 讚专讱 谞讬住讜讱 讘讻讱 讜讙诐 专''讬 讛讜专讛 诇住诪讜讱 注诇 讛讬转专 讝讛 讗诐 讬专爪讜 讗注''驻 砖讬砖 驻转讞讜谉 驻讛 诇讘注诇 讚讬谉 诇讞诇讜拽 讜讙诐 讛讬讛 专''讬 诪讘讬讗 专讗讬讛 诪讛讛讬讗 讚诇拽诪谉 (讚祝 注讛:) 讚注诐 讛讗专抓 砖讛讜砖讬讟 讬讚讜 诇讙转 讜谞讙注 讘讗砖讻讜诇讜转 讚讗砖讻讜诇讜转 讟诪讗讬谉 讜讛讙转 讟讛讜专讛 讜讗注''驻 砖讛讬讬谉 诪讛诇讱 诪讟注诐 讚诪驻住拽讬 讗砖讻讜诇讜转 讗讻谉 专''转 讚讞讛 讗讜转讛 专讗讬讛 讻讬 砖诐 诪讚讘专 讗讞专 讚专讬讻讛 讜讛讜爪讗转 讬讬谉 诪谉 讛讙转 讜诪讛讜讚拽讜转 讬讞讚 讛讗砖讻讜诇讜转 讜注爪讜专讜转 讻注讬谉 砖注讜砖讬谉 讗讜转谉 讻转驻讜讞 砖诇谞讜 讜诇讻谉 诪驻住讬拽 讛讬讟讘 讛讬讟讘: 讛讜讛 注讜讘讚讗 讘讻讞 讻讞讜 讜讗住专讛 专讘 讬注拽讘 诪谞讛专 驻拽讜讚. 讜讻谉 驻住拽 专讘讬谞讜 讞谞谞讗诇 讚诪注砖讛 专讘 诇讻谉 讟讜讘 讛讚讘专 砖讬住讬讬注 讛讬砖专讗诇 注诐 讛注讜讘讚 讻讜讻讘讬诐 诇讙诇讙诇 讻砖诪砖驻讬诇 讛拽讜专讛 注诇 讛讙转 砖诇 注谞讘讬诐 讜讘注讬谞谉 砖讬讛讬讛 讙诐 讛讬砖专讗诇 诇讘讚讜 讬讻讜诇 诇讛砖驻讬诇讛 讗讜 砖讗讬谞诐 讬讻讜诇讬谉 诇讛砖驻讬诇讜 讻诇 讗讞讚 诇讘讚讜 讗讘诇 讗诐 讚讬 讘讻讞 讛注讜讘讚 讻讜讻讘讬诐 讜讗讬谉 讚讬 讘讻讞 讛讬砖专讗诇 砖诪讗 讬砖 诇讗住讜专 讻诪讜 讝讛 讬讻讜诇 讜讝讛 讗讬谞讜 讬讻讜诇 讚讛讜讬 诪住讬讬注 砖讗讬谉 讘讜 诪诪砖 讗诪谞诐 专砖讘''诐 驻讬' 砖讗诐 讙诇讙诇 讛注讜讘讚 讻讜讻讘讬诐 诇讘讚讜 讜讬砖 讻讗谉 讛驻住讚 诪专讜讘讛 讬砖 诇住诪讜讱 注诇 讗讬讻讗 讚讗诪专讬 砖诪转讬专 讘讻讞 讻讞讜 讜讘讛谞讬 诪注爪专讬 讚讬讚谉 讗讬讻讗 讙' 讻讞讜转 诪拽诇 讜讙诇讙诇 讜拽讜专讛 讜注讜讚 讻讞 专讘讬注讬 讻砖诪砖讬诪讬谉 讚驻讬诐 注诇 讛注谞讘讬诐 讜诪讬讛讜 诇诪讗谉 讚讗住专 诇讗 诪爪讬谞讜 讞讬诇讜拽 讘讬谉 讙' 讻讞讜转 诇讘': 

专诪讘"谉

讛讗 讚讗诪专讬谞谉 注讻讜"诐 讗讚谞讗 讜讬砖专讗诇 讗讻讜讘讗 讜拽讗 诪讜专讬拽 讞诪专讗 讗住讜专. 讚讜拽讗 讚谞拽讬讟 诇讛 注讻讜"诐 讘诇讞讜讚讗讬 讗讘诇 谞拽讟讬 讬砖专讗诇 讜注讻讜"诐 讚谞讗 讜诪讜专拽讬 讞诪专讗 砖专讬 讻讚讗诪专讬' 讘驻' 讛砖讜讻专 讚讬诇诪讗 诪砖转诇讬转讜 讜砖讚讬转讜 诇讬讛 注诇讬讛 讜拽讗转讬 诪讻讞 注讻讜"诐 讜讗住讜专 讻诇讜诪专 讚讗转讬 诪讻讞 注讻讜"诐 诇讘讚讜 讜讗住讜专 讜讻谉 驻讬' 专砖"讬 讝"诇 讗诇诪讗 讘讻讞讜 讜讻讞 讬砖专讗诇 诇讗 讙讝讜专 讜讻谉 诪砖诪注 讘讬专讜砖诇诪讬 讗讘诇 诪爪讗转讬 讘谞诪讜拽讬 讛爪专驻转讬' 讝"诇 砖讬砖 诇讛讞诪讬专 讘讝讛 讗讬谞讜 讬讻讜诇 讜讝讛 讗讬谞讜 讬讻讜诇 讜讻"砖 讗诐 讛注讻讜"诐 讬讻讜诇 讜讛讬砖专讗诇 讗讬谞讜 讬讻讜诇 诪讛讛讬讗 讚讗讬转诪专 讘驻' 讛诪爪谞讬注 讙讘讬 讟讜诪讗讛. 



讜讗讬 诪爪讚讚 讗爪讚讜讚讬 讗住讬专. 驻讬' 诪砖讜诐 讚诪砖讻砖讱 讘讻讜讜谞讛 讗讘诇 讘讚专讬 讻讜讘讗 讚讘住诪讜讱 讜讚讗讬 诇讗 谞讬讞讗 诇讬讛 讘拽专拽讜砖讬讛 讜诪"讛 砖专讬. 讜讬"诪 砖讛讜讗 谞讜讙注 讘讚驻谞讬 讛讻讜讘讗 讘拽讬诇讜讞 讛讬讬谉 讜讘讻讜讜谞讛 讜谞讙讬注讛 注"讬 讚"讗 讛讬讗 讜讗住讬专讗. 
讜讛"专 讗讘专讛诐 驻讬' 诪砖讜诐 砖讘爪讚讜讚 讛讻讜讘讗 讗"讗 砖诇讗 讬专讘讛 讘砖驻讬讻转 讛讬讬谉 砖讛讚谞讗 注讜诪讚转 注诇 砖驻转 讛讻讜讘讗 讜谞诪爪讗 砖讛讜专拽 诪讻讞 注讻讜"诐 讜讗讬谞讜 谞讻讜谉 诪砖讜诐 讚讛讜"诇 讻讞讜 砖诇讗 讘讻讜讜谞讛 讜诇讗 讙讝讜专 讜注讜讚 讚讗讻转讬 讻讞讜 讜讻讞 讬砖专讗诇 讛讜讗. 



讜讛讗 讚讗"诇 专讘讗 诇讛谞讛讜 砖拽讜诇讗讬 讻讬 讚专讬转讜 讞诪专讗 诇讗 转拽专讬讜讛 诇注讻讜"诐 诇住讬讜注讬 讘讛讚讬讬讻讜. 讻砖诪讜诇讬讻讬谉 讗讜转讛 诇砖讜驻讻讛, 讜诪砖讜诐 讚讬诇诪讗 讗砖转诇讜 讘砖注转 砖驻讬讻讛 砖讻讬讜谉 砖讛注讻讜"诐 诪讜诇讬讻讛 讜诪住讬讬注 讘讛讙讘讛转讛 注诇 讚驻谞讬 讛讻讜讘讗 拽专讜讘 讛讜讗 砖讬谞讬讞讜 讗讜转讜 诇砖驻讜讱 讜诪"讛 诪砖讬讗谉 专讘讗 注爪讛 讟讜讘讛 砖诇讗 讬注砖讜 讻谉 诇讻转讞讬诇讛 讗讘诇 讗诐 讗讬谉 讚注转讜 诇砖驻讻讛 诪讬讚谉 砖诇 驻讜注诇讬诐 讜讚讗讬 砖专讬 讜诪讚讘专讬 专砖"讬 讜专讘讬谞讜 讬爪讞拽 谞专讗讛 讚诇"讙 讛讗讬 诪讬诪专讗 讻诇诇 讜讻谉 谞专讗讛 诪讛讛讬讗 讚驻' 讛砖讜讻专 讚诇讗 讙讝讜专 讘讛讜诇讻讛 讗驻讬诇讜 诇讻转讞讬诇讛 讗诇讗 讘砖驻讬讻讛 注爪诪讛. 



讛讗讬 注讻讜"诐 讚讚专讬 讝讬拽讗 讜拽讗讝讬诇 讬砖专讗诇 讗讞讜专讬' 讜讻讜'. 讞住讬专讗 讗住讬专 诪砖讜诐 讚诪拽专拽砖 讜专讘 讗砖讬 砖专讬. 诪砖讜诐 讚讗讬谉 讚专讱 谞讬住讜讱 讘讻讱 讻讬讜谉 砖讛讜讗 拽砖讜专 讜诇讗 (诪拽专拽砖) [诪谞住讱] 诪讗讬 讚诇讗 讞讝讬 讜讗驻讬' 诪拽专拽砖 讘讬讛 讟讜讘讗 砖专讬 讜讻讱 讗诪专讜 讘讬专讜砖诇' 讜讗讛讬谉 讚诪专讙诇 讝讬拽讗 诪注讬诇 诇专注 讗讬谉 讘讜 诪砖讜诐 诪注专讛 诪讻诇讬 讗诇 讻诇讬 (讜讻讜') 讜讻讜讘讗 讞住专 谞诪讬 砖专讬 诪砖讜诐 讚讗讬谉 拽专拽讜砖 讘讻诇讬 (驻专砖讗) [驻转讜讞]讚诇讗 谞讬讞讗 诇讬讛 讚讬诇诪讗 诪砖转驻讱 讜讗"谞 砖驻讬讱 诪讬谞讬讛 讻讬讜谉 讚诇讗 谞讬讞讗 讜讚讗讬 砖专讬 讚诪讜专讬拽 讗讜专讜拽讬 砖诇讗 讘讻讜讜谞讛 诇讗 讙讝讜专 讘讛 专讘谞谉 讚讻讜讞讜 讛讜讗 讜讻讜讘讗 诪诇讬讗 讚讗住讬专讗 诪砖讜诐 诪讙注 注讻讜"诐 讗讬谉 诇谞讜 诇讛讞诪讬专 讘讛 讗诇讗 讗讬住讜专 砖转讬讛 讜讗注"讙 讚讻诇 住驻讬拽讬 诪讙注 砖讘驻专拽 讛砖讜讻专 驻讬' 讘讛诐 专砖"讬 讝"诇 讗讬住讜专 讛谞讗讛 讻讬讜谉 讚诇诪诇讗讻转讜 诪转讻讜讬谉 讜讬砖专讗诇 讗讝讬诇 讘讛讚讬讛 讗讬谉 讞讜砖砖讬谉 砖诪讗 谞讙注 砖诇讗 诇爪讜专讱 诪诇讗讻转讜 砖谞转驻住 讛讜讗 讻讙谞讘 讘讻讱 讗讘诇 诇诪讙注 砖诇讗 讘讻讜讜谞讛 讞讜砖砖讬谉 讜诪爪讗转讬 讘谞诪讜拽讬 讞讻诪讬 讛爪专驻转讬诐 讚注"讬 (诪讜诪专) [诪讜讟] 砖专讬.
讜讛专"讗 讝"诇 讗诪专 讻讬 讗诪专讬' 讛讻讗 讗住讜专 讻讬 拽讗 讗讝讬诇 讬砖专讗诇 讗讞讜专讬讛 讚诇讗 诪爪讬 诪谞讟专 诇讬讛 讜谞讟专 诇讬讛 砖专讬 讜讻讱 讙讬' 专讘讬谞讜 讛讙讚讜诇 讝"诇 讜拽讗 讗讝讬诇 讬砖专讗诇 讗讞讜专讬讛. 



诪注爪专讗 讝讬讬专讗 专讘 驻驻讬 讗住专. 讜讗住讬拽谞讗 讛讜讛 注讜讘讚讗 讜讗住专 专' 讬注拽讘 讚诪谞讛专 驻拽讜讚 讗驻讬' 讘讻讞 讻讞讜 讜讗讬谞讬 讬讜讚注 诇诪讛 讗住专讜讛讜 讗驻讬' 讘讻讞讜 讚讛讛讬讗 砖注转讗 讚讝讬专 诇讬讛 注谞讘讬诐 谞讬谞讛讜 讜讗驻讬' 讗诐 讬砖 讘讛诐 讬讬谉 讗讬谞讜 谞讗住专 讚讛讗 拽讬"诇 砖讗讬谞讜 注讜砖讛 讬讬谉 谞住讱 注讚 砖讬诪砖讱 讜讛讛讬讗 砖注转讗 诇讗 谞讙注 讘讬讛 讗讬讛讜 诇讗 讘讻讞讜 讜诇讗 讘讻讞 讻讞讜 讜讗讬 讗诪专转 讚诪砖讜诐 讻讞讜 讛讜讗 谞诪砖讱 讗讬谉 讘讝讛 讟注诐 讻注讬拽专 讚讗讬讛讜 注谞讘讬诐 拽讗 住讞讬讟 讜诪讗诇讬讜 讛讜讗 谞诪砖讱 诪驻谞讬 砖讛讙转 讘诪讚专讜谉 讗诇讗 讗注驻"讻 讗住专讜讛讜 讻讬讜谉 砖讛讜讗 谞诪砖讱 诪讞诪转 讻讞讜 讜谞专讗讛 砖讝讛 讛讜讗 讟注诪讜 砖诇 专讘 讗砖讬 讚砖专讬 讗驻专 讘讻讞讜 诇诇讬砖谞讗 讘转专讗 诪驻谞讬 砖讗讬谉 诪讙注 讻讞讜 讗诇讗 讘注谞讘讬诐 讚讗诇转"讛 诪讜专讬拽 讗讜专讜拽讬 讚讛讜讗 讻讞讜 诪讬 诇讬转 诇讬讛 诇专讘 讗砖讬 讜专讘讬' 讛讙讚讜诇 讝"诇 讛砖诪讬讟讛 讜诇讗 谞转讘专' 讟注诪讜 讜诪住拽谞讗 讻专' 讬注拽讘 讚讗住专 讘讻讞 讻讞讜 讜讛"讛 诇讙' 讗讜 诇讚' 讻讞讜转.





专砖讘"讗

讛讗 讚转谞讬讗 讜谞讙注 讟讘讜诇 讬讜诐 讘讬谉 诪驻讬讛 讜诪砖讜诇讬讛 讘讬谉 诪爪讚讬讛 讟诪讗讛. 讗祝 注诇 驻讬 砖讗讬谉 (讻讜诇讜 诪爪讜专祝) [讻诇讬 诪爪专祝] 讗转 诪讛 砖讘转讜讻讜 诇转专讜诪讛 (讞讙讬讙讛 讻, 讘), 讜讗祝 注诇 驻讬 砖讬砖 讘转讜讻讜 讻讻专讜转 讛专讘讛 诪讜谞讬谉 讘讛谉 专讗砖讜谉 讜砖谞讬 讜砖诇讬砖讬 讜讗讬谉 砖诇讬砖讬 注讜砖讛 专讘讬注讬 讘转专讜诪讛, 诪砖拽讬谉 砖讗谞讬 讚诪讚谞讙注讬 讗讛讚讚讬 讛讜讜 诇讛讜 讻讜诇讛讜 讞讚 讙讜驻讗 讜讻讞讚 讞砖讘讬谞谉 诇讛讜 讘讬谉 诪诇诪注诇讛 讘讬谉 诪诇诪讟讛 讘讬谉 诪爪讚讬讛. 讜讟讘讜诇 讬讜诐 讚谞拽讟 讚讜拽讗 拽转谞讬, 诇驻讬 砖讗讬谉 讟讘讜诇 讬讜诐 注讜砖讛 讘转专讜诪讛 讗诇讗 驻住讜诇转 讜讗驻讬诇讜 诇诪砖拽讬谉, 讗讘诇 讗诐 谞讙注 讘讜 讻讻专 专讗砖讜谉 讗讜 讗驻讬诇讜 讻讻专 砖谞讬 讘讬谉 讻讱 讜讘讬谉 讻讱 讻讜诇讛 讟诪讗, 讚转谞讬讗 讘转讜住驻转讗 讚讟讘讜诇 讬讜诐 (驻"讗 讛"讘), 讗讞讚 诪砖拽讛 砖谞讟诪讗 讘讗讘 讛讟讜诪讗讛 讜讗讞讚 砖谞讟诪讗讛 讘讜诇讚 讛讟讜诪讗讛 讛专讬 讝讛 转讞诇讛 诇注讜诇诐, 诪讟诪讗 讗转 讞讘讬专讜 讜讞讘讬专讜 讗转 讞讘讬专讜 讗驻讬诇讜 诪讗讛, 讞讜抓 诪诪砖拽讛 讟讘讜诇 讬讜诐 砖讛诐 驻住讜诇讬谉 讜讗讬谞诐 诪讟诪讗讬谉. 讜讟讛讜专讛 谞诪讬 讚拽转谞讬 讚讜拽讗, 砖讗讬谞讛 驻讜住诇转 讜诇讗 诪讟诪讗讛 讜讗驻讬诇讜 谞拽专砖, 讜讗祝 注诇 驻讬 砖讛注诇讬讜谞讬诐 砖讛谉 驻住讜诇讬谉 诪注讜专讘讬谉 讘讛谉, 诇驻讬 砖讛讟讜诪讗讛 (讟诪讗讛) [讘讟诇讛] 讘专讜讘, 讜讛讜讗 砖讛转讞转讜谞讬诐 诪专讜讘讬诐 注诇 讛注诇讬讜谞讬诐. 讗讘诇 诇注谞讬谉 讛转专 砖转讬讛 诇讗 注讚 砖讬讛讗 讘转讞转讜谞讬诐 诪讗讛 砖讘注诇讬讜谞讬诐, 诪讚转谞讬讗 讘转讜住驻转讗 讟讘讜诇 讬讜诐 (驻"讘 讛"讘) 讞讘讬转 砖谞拽讘讛 讜讻讜' 专' 讬讛讜讚讛 讗讜诪专 讜讻讜' 讗讘诇 诪谉 讛爪讚讚讬诐 讬注诇讛 讘讗讞讚 讜诪讗讛, 讜注讜讚 转谞讬讗 讘转讜住驻转讗 讚诪讗讬 (驻"讞 讛讬"讗) 拽专讗 砖诐 讘砖讜诇讬 讛讞讘讬转 诇讗 讬砖转讛 [诪驻讬讛, 诇驻讬讛 诇讗 讬砖转讛] 诪砖讜诇讬讛 诇驻讬 砖讛谉 诪注讜专讘讬谉. 讜讗诐 讗驻讬诇讜 诇讗住讜专 讚诪讗讬 讛拽诇 讞讜砖砖讬谉 诇诪砖拽讬谉 诪注讜专讘讬谉 讻诇 砖讻谉 诇讗住讜专 讬讬谉 谞住讱 讛讞诪讜专, 讛专讗讘"讚 讝"诇.
讻转讘 专砖"讬 讝"诇 讚诇讬转 讛诇讻转讗 讻专讘 驻驻讗 诪砖讜诐 讚拽讗讬 讻专' 讬讛讜讚讛 讜拽讬讬诪讗 诇谉 讻专讘谞谉 讚专讘讬诐 谞讬讛讜. 讜诪讬讛讜 诇讗 诪讬讞讜讜专, 讻讬讜谉 讚专讘 驻驻讗 讚讛讜讗 讗诪讜专讗 驻住拽 讻专' 讬讛讜讚讛, 讛诇讻转讗 讻专' 讬讛讜讚讛. 讻谉 讻转讘 讛专讘 讘注诇 讛转专讜诪讛 讝"诇 (住讬' 拽驻讘), 讜讛专讬"祝 讝"诇 讛讻讬谉 驻住拽 讻诇讬砖谞讗 讘转专讗 讚专讘 驻驻讗. 讜讛讛讬讗 讚讙讬砖转讗 讜讘专 讙讬砖转讗 讚讗住专 专讘讗 讘驻专拽讬谉 讚诇拽诪谉 (注讘讜讚讛 讝专讛 注讘, 讘) 讗讬讻讗 诇诪讬诪专 讚诇讗 驻诇讬讙讗 讗讛讗 诇讬砖谞讗 讘转专讗 讚专讘 驻驻讗 讻诇诇. 讜诪讬讛讜 讗讜诪专 讛专讘 讘注诇 讛转专讜诪讜转 (砖诐) 讚专讘 驻驻讗 讚诇讗 讗住专 讗诇讗 注讚 讘专讝讗, 讚讜拽讗 讻砖讛讙讜讬 诇讗 转讞讘 讗爪讘注讜 注讚 讞诇诇 讛讞讘讬转, 砖讗诇讜 谞讙注 注讚 讞诇诇 讛讞讘讬转 讛讜讛 诇讬讛 诇讙讘讬 讬讬谉 砖诇诪注诇讛 讻诪讜 谞讙注 讘砖讜诇讬讛, 讜诇讙讘讬 讬讬谉 砖诇诪讟讛 讻诪讜 谞讙注 讘驻讬讛, 讚讛讻诇 讟诪讗 讗驻讬诇讜 诇专' 讬讛讜讚讛, 讗诇讗 注诇 注讜讘讬 讛谞拽讘 讛谞讬讞 讬讚讜 讜讛讜讛 诇讬讛 讻诪爪讚讬讛. 讜诇讚讬讚讬 爪专讬讻讗 诇讬 注讬讜谉 讚讛讗 讘专讬讬转讗 讚讞讘讬转 谞讙注 拽转谞讬, 讚诪砖诪注 讚谞讙注 讘讬讬谉 砖讘驻谞讬诐 诪诪砖, 讜讟注诪讗 讚诪驻专砖 讘转讜住驻转讗 砖讻转讘谞讜 (谞讟, 讘 讚"讛 讛讛讬讗). 讜专讘讜转讬谞讜 讛爪专驻转讬诐 讝"诇 讗讜诪专讬诐 砖讗诐 讛住讬专 讛讙讜讬 讛讘专讝讗 讜讛讬转讛 讛讘专讝讗 诪讙注转 诇驻谞讬诐 诪注讜讘讬 讛讞讘讬转 讛讻诇 讗住讜专 讘砖转讬讛 砖讗讬 讗驻砖专 砖诇讗 讬谞讚谞讚 讛讬讬谉 讘专讗砖 讛讘专讝讗. 讜讛专诪讘"谉 谞"专 讗讜诪专 讗驻讬诇讜 讗诐 讗讬谉 讛讘专讝讗 谞讜讙注转 讘驻谞讬诐, 讜讗驻讬诇讜 讗诐 谞拽讘 诪讞讘讬转 住转讜诐 讘诪讙讜驻讛 讜讛住讬专 讛讙讜讬 讛诪讙讜驻讛 讜谞砖驻讱 砖讗讬谉 砖诐 砖讻砖讜讱 讻诇诇 讛讻诇 讗住讜专 讘砖转讬讛, 诪砖讜诐 讚讛讜讛 诇讬讛 讻讞讜 讜诪讜专讬拽 讗讜专讜拽讬 讚讛讻诇 讗住讜专 讘砖转讬讛, 讗讘诇 砖诇讗 讘讻讜讜谞讛 讘注谞讬谉 讝讛 砖诇讗 谞讙注 讘讬讬谉 讻诇诇 诪讜转专 讚讻讞讜 砖诇讗 讘讻讜讜谞讛 诇讗 讙讝专讜 讘讬讛 专讘谞谉.
讘砖诐 专讘谞讜 砖诪讜讗诇 讝"诇, 讗住讜专 诇讛讬讜转 讙讜讬 转讜讞讘 谞注讜专转 讗讜 诪讟诇讬转 讘住讚拽 讘讞讘讜专 讛砖讜诇讬诐 诇住转讜诐 诪驻谞讬 砖谞讜讙注 讘讬讬谉, 讜讘砖诐 专讘谞讜 讬爪讞拽 讝"诇 讚讘住讘讬讘讜转 讛砖讜诇讬诐 诪拽讜诐 砖诪转讞讘讬谉 讗转 讚讜驻谞讬 讛讞讘讬转 讗诐 讬讜爪讗 诪砖诐 讬讬谉 诪讜转专 诇讙讜讬 诇转讞讜讘 砖诐 谞注讜专转, 诇驻讬 砖讛谞注讜专转 砖转讜讞讘 砖诐 讗讬谞讜 讻谞讙讚 讛讬讬谉 砖讘驻谞讬诐 诇驻讬 砖专讗砖讬 讛砖讜诇讬诐 诪驻住讬拽讬谉 砖转讞讜讘讬谉 讘讞专讬爪讬谉 砖讘讚讜驻谞讬 讛讞讘讬转 住讘讬讘.



讛讗 讚讗诪专讬谞谉 讬砖专讗诇 谞拽讬讟 讚谞讗 讜讙讜讬 谞拽讬讟 讻讜讘讗 讞诪专讗 砖专讬, 讜讗讬 诪爪讚讚 讗爪讚讜讚讬, 讗住讜专. 驻讬专砖 专砖"讬 讝"诇: 讚讘诪诇讬讗 诪讬讬专讬, 讜诪砖讜诐 讚讞讬砖讬讬谞谉 讚讗诪爪讚讚 谞讙注 讘讬讛. 讜讛专讗讘"讚 讝"诇 驻讬专砖 诪砖讜诐 [讚讘爪讚讜讚] 讛讻讜讘讗 讗讬 讗驻砖专 砖诇讗 讬专讘讛 讘砖驻讬讻转 讛讬讬谉 讜讻讙讜谉 砖讛讚谞讗 住诪讜讻讛 注诇 讚讜驻谞讬 讛讻讜讘讗 讜讛讜讛 诇讬讛 讻讞讜 砖诇 讙讜讬 讜讗住讜专. 讜诪讬讛讜 诇讗 诪讬讞讜讜专 诪砖讜诐 讚讗讻转讬 讻讞讜 讜讻讞 讬砖专讗诇 诪注讜专讘讬谉 讛诐 讜砖专讬, 讜讻讚讗诪专讬谞谉 讘驻专拽 讛砖讜讻专 (注讘, 讘) 讗诪专 诇讛讜 专讘讗 诇讛谞讛讜 砖驻讜讻讗讬 讻讬 砖驻讻讬转讜 讞诪专讗 诇讗 诇住讬讬注 讙讜讬 讘讛讚讬讬讻讜 讚讬诇诪讗 诪砖转诇讬转讜 讜砖讚讬转讜 诇讬讛 注诇讜讬讛 讜拽讗 讗转讬 诪讻讞 讙讜讬 讜讗住讜专, 讻诇讜诪专 诪讻讞 讙讜讬 诇讘讚讜, 讗诇诪讗 讻讬 诇讗 砖讚讜 诇讬讛 注诇讜讬讛 讗诇讗 讚讛讜讛 讘讬讛 讻讞讜 讜讻讞 讬砖专讗诇 讚讬注讘讚 砖专讬, 讜讻谉 驻讬专砖 专砖" 讝"诇. 讜诪讬讛讜 讗讬谞讜 拽砖讛 讻诇 讻讱 诇专讘 讝"诇, 砖讛专讗讘"讚 讝"诇 驻讬专砖 谞诪讬 讘讛讛讬讗 讚讛砖讜讻专 讚讗驻讬诇讜 讚讬注讘讚 谞诪讬 讗住讜专 诪砖讜诐 讚讞讬讬砖讬谞谉 讚讬诇诪讗 砖讚讜 诇讬讛 讻讜诇讬讛 注诇讜讬讛. 讜讻谉 谞专讗讛 诪诪讛 砖讗诪专讜 讘讬专讜砖诇诪讬 (驻"讛 讛"讬) 讜讗讬转讬讛 讘驻讬专讜砖讬 专"讞 讝"诇 讘驻专拽 讛砖讜讻专 讘诪砖谞转 谞讟诇 讗转 讛诪砖驻讱 讜讻讜' (注讘, 讗) 讚讛"讙 讛转诐: 讬砖专讗诇 转讜驻住 讘谞讜讚 讜讙讜讬 诪注专讛, 住讘专讬谉 诪讬诪专 讚讘专讬 讛讻诇 诪讜转专, 专"砖 讗讜诪专 讻诇 讙专诪讗 [讗诪专] 砖讗住讜专, 驻注诪讬诐 砖讬砖专讗诇 诪专驻讛 讬讚讬讜 讜谞诪爪讗 讻诇 讛注讬专讜讬 诪讞诪转 讛讙讜讬, (讜讗转讬讬谉 [讜讗讛讬谉] 讚诪专讙诇 讝讬拽讗 诪注讬诇 诇专注 讗讬谉 讘讜 诪砖讜诐 [诪注专讛] 诪讻诇讬 讗诇 讻诇讬, 讗诇诪讗 诪砖诪注 诪讛讻讗 讚讗驻讬诇讜 讘讚讬注讘讚 讗住讜专 诪讞砖砖 砖诪讗 讬专驻讛 讬砖专讗诇 讬讚讬讜 讜讘讗 讛讻诇 诪讻讞讜 砖诇 谞讻专讬. 讜诪讬讛讜 拽砖讛 诇讛专讗讘"讚 讝"诇 讚讛讻讗 驻讬专砖 讗住讜专 讘讛谞讗讛 讜讛转诐 讻转讘 讚讘讛谞讗讛 诪讬讛讗 砖专讬. 讜讬砖 诪驻专砖讬诐 讚讞讬讬砖讬谞谉 讚讗讙讘 讚诪爪讚讚 谞讙注 讘讚讜驻谞讬 讛讻讜讘讗 诇拽诇讜讞 讛讬讬谉 讛讬讜专讚 诪谉 讛讚谞讗 讜讛讜讛 诇讬讛 诪讙注讜 注诇 讬讚讬 讚讘专 讗讞专 讜砖诪讗 诪转讻讜讬谉 讛讜讗 谞诪讬 诇讻讱. 讜讛专诪讘"谉 谞"专 驻讬专砖 讘讛 诇讞讜诪专讗 讚诪砖讜诐 讚诪砖讻砖讱 讘讻讜谞讛 讛讜讗 谞讗住专, 讗讘诇 讘讚专讬 讻讜讘讗 讚讘住诪讜讱 讚讗诪专讬谞谉 讞诪专讗 砖专讬 诪砖讜诐 讚讜讚讗讬 诇讗 谞讬讞讗 诇讬讛 讘拽专拽讜砖讬讛 讚讬诇诪讗 诪砖转驻讬讱 注诇讬讛 讜诪砖讜诐 讛讻讬 砖专讬. 讜讝讛 讞讜诪专 讙讚讜诇 砖诇讗 诪爪讬谞讜 拽专拽讜砖 讙讜讬 讘讻诇讬 讘诇讬 诪讙注讜 讘讙讜驻讜 砖诇 讬讬谉 讘讬谉 讘讬讚 讜讘讬谉 注诇 讬讚讬 讚讘专 讗讞专 砖讬讛讗 讗住讜专, 诇驻讬 砖讗讬谉 讚专讱 讛诪谞住讻讬谉 诇讛讬讜转 诪谞住讻讬谉 讻谉 讻诇诇 诇讗 专讜讘讗 讜诇讗 诪讬注讜讟讗, 讜讻谉 讻转讘 讛专讗讘"讚 讝"诇.
讬砖 住驻专讬诐 砖讻转讜讘 讘讛诐 讘诪拽讜诐 讝讛: 讗诪专 诇讛讜 专讘讗 诇讛谞讛讜 砖拽讜诇讗讬 讚讞诪专讗 讻讬 讚专讬转讜 讞讘讬转讗 讚讞诪专讗 诇讗 转拽专讬讜讛 诇讙讜讬 诇住讬讜注讬讛 讘讛讚讬讬讻讜 讚讬诇诪讗 讗讙讘 讗讜专讞讬讛 专诪讬转讜 注诇讬讛 讜讛讜讛 诇讬讛 讻讞 讙讜讬 讜讗住讜专, 驻讬专讜砖 砖讛讬讛 诪砖讬讗谉 专讘讗 注爪讛 讟讜讘讛 砖诇讗 讬住讬讬注 讙讜讬 注诪讛诐 讘讛讜诇讻转 讞讘讬讜转讬讛谉 讻砖诪讜诇讬讻讬谉 讗讜转谉 诇砖讜驻讻讜 讘诪拽讜诐 讗讞专, 讚诪住讬讬注 讙诐 讛讙讜讬 讘讛专拽转谉, 讜讬讟讬诇讜 讻诇 讛讻诇讬诐 注诇讬讜 讘砖驻讬讻转谉 讜讛讜讛 诇讬讛 讻讞讜 砖诇 讙讜讬, 讜讛专讞拽讛 讬转讬专讗 讚讗诪专 诇注爪讛 讟讜讘讛. 讗讘诇 讜讚讗讬 讗诐 讗讬谉 讚注转讜 诇砖讜驻讻讛 (诪讬讚讬) [注诇 讬讚讬] 讛驻讜注诇讬诐 讘讝讛 讗讬谉 砖讜诐 讞砖砖 讜诪讜转专 诇讻转讞诇讛. 讜讻谉 讻转讘 讛专讗讘"讚 讝"诇 讘驻专拽 讛砖讜讻专 讙讘讬 讛讗 讚讗诪专 诇讛讜 专讘讗 诇讛谞讛讜 砖驻讜讻讗讬 (注讘, 讘) 讜讝讛 诇砖讜谞讜 砖讻转讘 砖诐: 讚讚讜拽讗 讚讘注讬 诇砖驻讜讻讬 讗讘诇 讛讬讻讗 讚诇讗 讘注讬 诇砖驻讜讻讬讛 诪讜转专 诇讛讜诇讬讻讛 讗驻讬诇讜 讛讙讜讬 诇讘讚讜 讗讬 讞住讬专 讛讬讗 讗讜 讘注谞讬谉 砖诇讗 讬讜讻诇 诇讬讙注 讘讬讬谉, 注讚 讻讗谉. 讜讻谉 谞专讗讛 诪讛讛讬讗 讚驻专拽 讛砖讜讻专 讚诇讗 讙讝专 讻诇诇 讗诇讗 讘砖驻讬讻讛 注爪诪讛 讗讘诇 讘讛讜诇讻讛 诇讗 讙讝专 讻诇诇. 讜诪驻讬专讜砖讬 专砖"讬 讝"诇 讜讻谉 诪驻讬专讜砖 专"讞 讝"诇 讜讛诇讻讜转 讛专讬"祝 讝"诇 谞专讗讛 讚诇讗 讙专住讬 讛讗讬 诪讬诪专讗 讛讻讗 讻诇诇.



专讘 讗砖讬 讗诪专 讝讬拽讗 讘讬谉 诪诇讬讗 讘讬谉 讞住专 砖专讬 讚讗讬谉 讚专讱 谞讬住讜讱 讘讻讱. 驻讬专讜砖 讚讗讬谉 讚专讱 讛诪谞住讻讬谉 诪谞住讻讬谉 讘砖讻砖讜讱 讬讬谉 砖讘讻诇讬 拽砖讜专, 砖讗讬谉 诪讻谞讬住 讬讚讜 诇驻谞讬诐, 讜讙诐 讗讬谞讜 专讗讜讬 诇讜 诇驻讬 砖讛讜讗 拽砖讜专. (谞住讱) [讜讻讱] 讗诪专 讘讬专讜砖诇诪讬 (驻"讛 讛"讬): (讗诪讬谉) [讗讛讬谉] 讚诪专讙诇 讝讬拽讗 诪注讬诇 诇专注 讗讬谉 讘讜 诪砖讜诐 诪注专讛 诪讻诇讬 讗诇 讻诇讬. 讜讻讜讘讗 讞住讬专 谞诪讬 砖专讬. 讜驻讬专砖 专砖"讬 讝"诇: 讚讗祝 注诇 讙讘 讚讗讬 讗驻砖专 诇讜 讘诇讗 拽专拽讜砖 诪注讟 讗讬谉 讘讜 诪砖讜诐 谞住讜讱, 讚诇讗 谞讬讞讗 诇讬讛 讘拽专拽讜砖讜 讻讚讬 砖诇讗 讬砖驻讱 注诇讬讜, 讜讗讬 谞诪讬 砖驻讬讱 诪谞讬讛 讻讬讜谉 讚诇讗 谞讬讞讗 诇讬讛 讜讚讗讬 砖专讬 讚诪讜专讬拽 讗讜专讜拽讬 砖诇讗 讘讻讜讜谞讛 诇讗 讙讝专讜 讘讬讛 专讘谞谉, 讗讘诇 讻讜讘讗 诪诇讬讗 讗住讬专讗 讘砖转讬讛 诪砖讜诐 讚讞讬讬砖讬谞谉 讚讬诇诪讗 谞讙注 讘讞诪专讗. 讜讗祝 注诇 讙讘 讚讘砖讗专 住驻拽讬 诪讙注 讚讘讻讜诇讬讛 驻专拽讗 讚讛砖讜讻专 讗住专讬谞谉 讘讛谞讗讛, 讛讻讗 讻讬讜谉 讚讬砖专讗诇 讗讝讬诇 讗讞讜专讬讛 讜诇讗 讞讝讗 讚谞讙注 讘讬讛, 讜注讜讚 讚讗讬讛讜 讘诪诇讗讻转讜 注住讜拽, 诇讗 讞讬讬砖讬谞谉 诇诪讙注讜 讘讻讜讜谞讛 诪砖讜诐 讚谞转驻住 注诇讬讜 讻讙谞讘 讘讻讱. 讗讘诇 诇诪讙注讜 砖诇讗 讘讻讜讜谞讛 讞讬讬砖讬谞谉, 讜讛诇讻讱 讗住讜专 讘砖转讬讛 讗讘诇 诇讗 讘讛谞讗讛. 讜诇讝讛 讛驻讬专讜砖 讛住讻讬诐 讛专诪讘"谉 谞"专, 讜专"讞 讙诐 讻谉 驻讬专砖 讚讟注诪讗 讚讻讜讘讗 诪诇讬讗 讚讗住讬专讗 诪砖讜诐 讞砖砖 诪讙注讜, 讜讻谉 驻讬专砖 讻讗谉 讛专讗讘"讚 讝"诇. 讜讘转专讜诪讜转 (住讬' 拽注讛), 讗诐 谞讜砖讗讛 讘诪讜讟 讜讘诇讻转讜 讬爪讗 诪谉 讛讬讬谉 诇讞讜抓 砖诇讗 讘讻讜讜谞讛 诪讜转专 讘砖转讬讛 讗驻讬诇讜 诪讛 砖谞驻诇 诇讞讜抓, 讜讻谉 驻讬专砖 专讘谞讜 砖诪讜讗诇 讝"诇. 讗讘诇 讛专讗讘"讚 讝"诇 讻转讘 讘转砖讜讘讛 注诇 注谞讬谉 讻讝讛 砖讝讛 驻砖讜讟 诇讗住讜专, 砖讛专讬 讛砖讜讜 专讘 驻驻讗 讜专讘 讗砖讬 讘讙讜讬 讚讚专讬 讻讜讘讗 诪诇讬讗 讞诪专讗 讗祝 注诇 讙讘 讚拽讗 讗讝讬诇 讬砖专讗诇 讗讞讜专讬讛 讗住讜专, 讜讗诪讬谞讗 讗谞讗 讟注诪讗 讚讬诇诪讗 讗砖转驻讬讱 诪谞讬讛 讗讙讘 讛诇讻讜, 讜诪讬 砖诪驻专砖 讚诪砖讜诐 讚谞讙注 讘讬讛 诇讗 诪讬讞讜讜专 讟注诪讬讛, 讚讘讞讘讬转讗 诪诇讬讗 谞诪讬 讗讬 讚专讬 诇讬讛 注诇 专讬砖讬讛 讜讙讘讬讛 讚诇讗 砖诇讟讗 讘讬讛 讬讚讬讛 讗诪讗讬 讗住讬专讗,讜讗讬谞讛讜 诇讗 讗讬驻诇讬讙讬 诪讬讚讬 讘讞讘讬转讗 诪诇讬讗 讚讛讬讗 讗住讬专讗 讘讻诇 注谞讬谉, 讛讬诇讻讱 诪住转讘专 讟注诪讗 讻讚驻专讬砖讬转, 注讚 讻讗谉 诇砖讜谉 讛转砖讜讘讛. 讛谞讛 砖讞讝专 讘讗讜转讛 转砖讜讘讛 诪谉 讛驻讬专讜砖 砖驻讬专砖 讻讗谉. 讜讻转讘 讛专诪讘"谉 谞"专 讘砖诐 讛专讗讘"讚 讝"诇, 讚讻讬 讗诪专讬谞谉 讛讻讗 讗住讜专 讚拽讗 讗讝讬诇 讬砖专讗诇 诇讗讞讜专讬讛 讚诇讗 诪爪讬 诪讬谞讟专 诇讬讛, 讗讘诇 讗讬 讗讝讬诇 讘爪讚讜 讚诪爪讬 诪讬谞讟专 诇讬讛 讜谞讟专 诇讬讛 砖专讬. 讜讻谉 讛讬讗 讙专住转讜 砖诇 讛专讬"祝 讝"诇 讚拽讗 讗讝讬诇 讬砖专讗诇 讗讞讜专讬讛, 讜讻谉 讻转讘 讛专讗讘"讚 讝"诇 讘驻专拽 讛砖讜讻专 讙讘讬 讛讗 讚讗诪专 诇讛讜 专讘讗 诇讛谞讛讜 砖驻讜讻讗讬 讻讬 砖驻讻讬转讜 讜讻讜' (注, 讘) 讜讗驻讬诇讜 讘注谞讬谉 砖讬讜讻诇 讛讙讜讬 诇讬讙注 讘讜 谞诪讬 讗诐 讗讜转讜 讬砖专讗诇 讛讜诇讱 注诪讜 讘爪讚讜 讻讚讬 砖讬讜讻诇 诇砖诪讜专 讛讬讬谉 讜砖诪专讜 诪讜转专, 讜讛讗 讚讗诪专讬谞谉 讘讗讬讚讱 驻专拽讬谉 讻讜讘讗 诪诇讬讗 讗住讬专, 讛转诐 讚拽讗 讗讝讬诇 讬砖专讗诇 讗讞讜专讬讛 讚诇讗 诪爪讬 诪谞讟专 诇讬讛 讗讘诇 讛讬讻讗 讚诪爪讬 诪讬谞讟专 诇讬讛 讜谞讟专讬讛 砖专讬, 注讚 讻讗谉.



诪注爪专讗 讝讬讬专讗 讜讻讜'. 讗住讬拽谞讗 讚讘讻讞 讻讜诇讬 注诇诪讗 诇讗 驻诇讬讙讬 讚讗住讬专, 讻讬 驻诇讬讙讬 讘讻讞 讻讞讜, 讛讜讛 注讜讘讚讗 讜讗住专 专' 讬注拽讘 诪谞讛专 驻拽讜讚 讗驻讬诇讜 讘讻讞 讻讞讜. 讜讗祝 注诇 讙讘 讚讘讛讛讬讗 砖注转讗 讚拽讗 注爪专 讗讻转讬 注谞讘讬诐 谞讬谞讛讜 讜诇讗 讬讬谉 讜讘砖注讛 砖讛讬讬谉 讝讘 诇讗 讻讞讜 讗讬讻讗 讜诇讗 讻讞 讻讞讜 讗讬讻讗, 讗驻讬诇讜 讛讻讬 讗住专讜讛讜 讻讬讜谉 砖诪讞诪转 讻讞讜 讛讜讗 谞诪砖讱. 讜讻讞 讻讞讜 讚拽讗 讗诪专讬谞谉 讛讜讗 讛讚讬谉 诇讙' 讜讚' 讻讞讜转 讚讗住讜专. 讜讗诐 住讬讬注 讛讬砖专讗诇 讘讙诇讙讜诇 讛讙诇讙诇, 讘讝讛 谞住转驻拽讜 讞讻诪讬 讛爪专驻转讬诐 讛讬讻讗 讚讙讜讬诐 住讙讬 讜讬砖专讗诇 讛诪住讬讬注讜 诇讗 住讙讬 讗诐 谞讗住专 讘讝讛, 讗祝 注诇 讙讘 讚讻讞讜 讜讻讞 讬砖专讗诇 谞专讗讛 讚砖专讬 诪讚讗诪专 诇讛讜 专讘讗 诇讛谞讛讜 砖驻讜讻讗讬 (注讘, 讘), 诇驻讬 砖讘讝讛 讻讬讜谉 砖讝讛 讬讻讜诇 讜讝讛 讗讬谞讜 讬讻讜诇 砖诪讗 谞讗诪专 诪住讬讬注 讗讬谉 讘讜 诪诪砖 讻讚讗诪专讬谞谉 讘驻专拽 讛诪爪谞讬注 (砖讘转 爪讙, 讗). 讜讘讻讞 讻讞讜 驻住拽 专"讞 讻注讜讘讚讗 讚专' 讬注拽讘 诪谞讛专 驻拽讜讚 讚讗住专. 讜专讘谞讜 砖诪讜讗诇 讗讜诪专 砖讘讚讬注讘讚 讛讬讻讗 讚讗讬讻讗 讛驻住拽 住诪讻讬谞谉 讗讗讬讻讗 讚讗诪专讬 讻讞 讻讞讜 讚讻讜诇讬 注诇诪讗 诇讗 驻诇讬讙讬 讚砖专讬.



讛讛讬讗 讞讘讬转讗 讚讗住转讚讬拽 诇讗讜专讻讛 讜讻讜' 讜讛谞讬 诪讬诇讬 诇讗讜专讻讛. 讻诇讜诪专 砖讗讝 讗讬谞讜 诪讜转专 讗诇讗 讘讛谞讗讛, 讜讘讛谞讗讛 诪讬讛讗 诪讜转专 讚诇讗 讛讜讬 讻谞讜讙注 讘拽谞讛, 讚讛转诐 诪砖讻砖讱 讘拽谞讛 讗讘诇 讛讻讗 诇讬讻讗 砖讻砖讜讱, 讜诪讬讛讜 讗住专讜讛讜 讘砖转讬讛 诪讚谞讙注 讘讬讬谉 讘讚驻谞讬 讛讻诇讬. 讻讱 驻讬专砖 专砖"讬 讝"诇, 讜讝讜 讛讬讗 砖讟转讜 讘讻讜诇讛 砖诪注转讬谉 讚讘注讬谞谉 砖讻砖讜讱 讻诪讜 砖讻转讘谞讜 诇诪注诇讛 (讻讟, 讘 讚"讛 讛讛讜讗). 讜诪讬讛讜 诇讗 讬讚注谞讜 砖讻砖讜讱 讝讛 砖讛讜讗 讗讜诪专 诪讛讜, 讚讜讚讗讬 讗讬 讗驻砖专 砖诇讗 讬谞讚谞讚 讜讬砖讻砖讱 拽诇讜讞 讛讬讬谉 讛讬讜爪讗 注诐 讛讚讜拽谉 砖诇 讚讜驻谞讬 讛讞讘讬转. 讜谞专讗讛 诇驻专砖 讚诇讗专讻讛 讗住讜专 讘砖转讬讛 诪砖讜诐 讚讛讜讛 诇讬讛 砖讻砖讜讱 讛谞讬讻专 砖讗讬谞讜 诇讻讜讜谞转 谞讬住讜讱 讗诇讗 诇讛爪诇转 讛讬讬谉, 讜讛诇讻讱 诪讜转专 讘讛谞讗讛 讚讛讜讛 诇讬讛 讻诪讚讚讜 讘拽谞讛 讜讛转讬讝 讗转 讛爪专注讛, 讘拽谞讛 砖讗诪专 (讘注"讘) 讬诪讻专, 诇驻讬 砖诪讞砖讘转讜 谞讬讻专转 砖讗讬谞讜 诪转讻讜讬谉 诇谞讬住讜讱, 讗讘诇 诇驻讜转讬讬讛 砖讗讬谞讜 诪拽诇讞转 讻诇诇 讗诇讗 砖讛讬讛 讛讬讬谉 诪讟驻讟祝 诪注讟 讜讛讜讗 诪讛讚拽讛 诪讜转专, 讚诪注砖讛 诇讘谞讛 讘注诇诪讗 拽讗 注讘讬讚, 砖讝讛 讗讬谞讜 诪砖讻砖讱 讛讬讬谉 讻诇诇 讜诇讗 诪谞讚谞讚讜 讜讛诇讻讱 砖专讬 讗驻讬诇讜 讘砖转讬讛. 讜讗诐 转讗诪专 讜诪讛 讘讬谉 诇讗专讻讛 讚砖专讬谞谉 讘讛谞讗讛 诪讬讛讗 诇注讜讘讚讗 讚讘专讝讗 讚诇注讬诇 (注讘讜讚讛 讝专讛 谞讟, 讘) 讚讛转诐 谞诪讬 诇讛爪诇转 讛讬讬谉 拽讗 诪讻讜讬谉 讜讗驻讬诇讜 讛讻讬 讗住专讬谞谉 诇讬讛 讗驻讬诇讜 讘讛谞讗讛 注讚 讘专讚讝讗, 讻讘专 转专讙诪讜讛 诪砖诪讬讛 讚专讘谞讜 讛专讗讘"讚 讝"诇 讚讛讻讗 诪讜讻讞讗 诪讬诇转讗 讜讚讗讬 讚诇讛爪诇讛 讘诇讞讜讚 拽讗 诪讬讻讜讬谉, 讚讗诐 诇讗 讛讬讛 讝专讬讝 讜诪讛讬专 诇讞讘拽讛 讛讬讛 讻诇 讛讬讬谉 讗讘讚 讘专讙注 讗讞讚, 砖讚讜驻谞讬 讛讞讘讬转 讗讞讚 谞砖诪讟 讜谞讜驻诇 诪讻讗谉 讜讗讞讚 谞砖诪讟 讜谞讜驻诇 诪讻讗谉, 讗讘诇 诪注砖讛 讚讘专讝讗 诇讗 讛讬讛 讘讜 驻住讬讚讗 讻诇 讻讱, 讜讬砖专讗诇讬诐 砖讛讬讜 砖诐 讛讬讜 诪讞讝专讬诐 讗讜转讛 讗诐 诇讗 拽讚诐 讛讜讗 讜讛讞讝讬专, 讜诪驻谞讬 砖拽讚诐 讛讜讗 讜讛讞讝讬专 讬砖 诇住驻拽讜 讘住驻拽 谞讬住讜讱 诪讻讬讜谉 砖讗讬谞讜 诪注砖讛 讛谞讬讻专 讻讝讛 讻诪讜 砖讗诪专谞讜.





专讬讟讘"讗

讜诇注谞讬谉 诪讛 砖讗诪专 专讘 讬讬诪专 讻转谞讗讬 讻讜壮. 讬砖 讗讜诪专讬诐 砖讗祝 诇诇讬砖谞讗 讘转专讗 讚拽讬诐 诇讬讛 专讘 驻驻讗 讻专讘讬 讬讗讜讚壮 诪讛 砖讗诪专 专讘讬 讬讗讜讚讛 诪爪讬讚讬讛 讟讛讜专讛 诇讗 讗诪专 讗诇讗 诪讛 砖转讞转 讛讘专讝讗 讜诪讛 砖诪爪讬谞讜 讘拽爪转 谞讜住讞讗讜转 讜讛讬讗 讙诐 讙讬专住转 专状砖讬 讝状诇 讟讛讜专讛 诪讻讗谉 讜诪讻讗谉 讛讻讬 驻讬专砖谞讛讜 讟讛讜专讛 诪讻讗谉 讗诐 转注诪讜讚 讻谉 讜讗诐 转注诪讜讚 讘讛驻讜讱 讟讛讜专讛 诪讗讬讚讱 讙讬住讗 讜诇注讜诇壮 讛爪讚 讛注诇讬讜谉 讟诪讗 讜讛砖讗专 讟讛讜专 讜讻讙讜谉 砖讬砖 讘砖讗专 诪讗讛 诇讘讟诇 诪讛 砖诇诪注诇讛 讜讝讛 讘讜讚讗讬 讚讜讞拽 讙讚讜诇 讜讛讬讜转专 谞讻讜谉 讻讬 诇专讘讬 讬讗讜讚讛 讻诇 讛讞讘讬转 讟讛讜专讛 诇讙诪专讬 讜专讘 驻驻讗 讻诇讬砖壮 讘转专讗 讞讜诪专 讛讜讗 讘讬讬谉 谞住讱 讜讻讚注转 诪讜专讬 讛专状讗讛 讝状诇 讜讗祝 诇驻讬壮 讛讗讞专 讻讱 讬砖 诇谞讜 诇驻专砖 讘注谞讬谉 讝讛.



讜诇注谞讬谉 诪讛 砖讻转讘 专状砖讬 讝状诇 讚诇讬转 讛诇讻转讗 讻专讘 驻驻讗 讚讛讗 讗讜拽诪讛 专讘 讬讬诪专 讻专讘讬 讬讗讜讚讛 讗讬谉 讝讛 讚注转 专讘讬壮 讗诇驻住讬 讝状诇 讜讛讙讗讜谞讬诐 砖驻讜住拽讬谉 讛诇讻讛 讻专讘 驻驻讗 讜讻谉 驻讜住拽 讛专讘 讘注诇 讛转专讜诪讜转 讝状诇 讜讟注诐 讚讘专讬讛诐 讚讻讬讜谉 讚专讘 驻驻讗 住讜讘专 讻专讘讬 讬讗讜讚讛 讛讗 讜讚讗讬 讛诇讻讛 讻诪讜转讜 砖诇讗 讗诪专讜 讬讞讬讚 讜专讘讬诐 讛诇讻讛 讻专讘讬诐 讗诇讗 讻砖讗讬谉 砖诐 驻住拽 讜诇讗 住讜讙讬讗 讚拽讬讬诪讗 讻讬讞讬讚讗讛 讜讗驻讬诇讜 转讬诪讗 讚专讘 讬讬诪专 谞转讻讜讜谉 诇讚讞讜转 讚讘专讬讜 讻砖讛注诪讬讚诐 讘讬讞讬讚讗讛 讗谞谉 讻专讘 驻驻讗 拽讬讬诪讗 诇谉 诇讙讘讬 讚专讘 讬讬诪专 讻诇 砖讻谉 砖讗讬谉 诇谞讜 诇砖讬诐 诪讞诇讜拽转 讘讻讚讬 讘讬谉 专讘 驻驻讗 诇专讘 讬讬诪专 讜讗诐 讘讗转 诇讗住讜专 讬讬谉 砖讘讞讘讬转 诪讚讬谉 谞爪讜拽 讛专讬 诇驻讬 专状讬 讝状诇 讻讘专 谞讗住专 讻诇 讛讬讬谉 砖讘讞讘讬转 讘砖转讬讛 讜讗讬谉 讻讞 讘谞爪讜拽 诇讗住讜专 讬讜转专.



诪注转讛 诇讚讘专讬 讛讻诇 讻诇 讛讬讬谉 砖讘讞讘讬转 讗住讜专 讘砖转讬讛 砖讛专讬 诇讚注转 专砖讬 讝状诇 讗讬谉 讛诇讻讛 讻专 驻驻讗 讜讻专讘谞谉 拽讬讬诪讗 诇谉 砖讗讜住专讬谉 讛讻诇 讜讛讜讛 诇讬讛 诪讙注 讙讜讬 讘讻讜诇讜 砖诇讗 讘讻讜谞讛 讜讗住讜专 讘砖转讬讛.



讜诇讚注转 专状讬 讝状诇 砖驻讜住拽 讻专讘 驻驻讗 讗祝 专讘 驻驻讗 讗讜住专 讛讻诇 讘砖转讬讛. 讜诇驻讬专讜砖 诪讜专讬 讛专讘 讝状诇 讗驻砖壮 讛讬讛 诇讛转讬专 讘砖转讬讛 诪讗讬 讚讛讜讬 讘转专 讘专讝讗 讻诇讬砖谞讗 讘转专讗 讗诇讗 砖讗祝 讛讜讗 讞讜砖砖 诇讜诪专 砖讗讬谉 讛诇讻讛 讻专讘 驻驻讗 讚专讘 讬讬诪专 驻诇讬讙 注诇讬讛 讜住讜讘专 讻专讘谞谉 讜讛诇讻转讗 讻讜转讬讛.



讜谞诪爪讗 讛驻住拽 注讜诇讛 诇讚专讱 讗讞讚 诇讻诇 讛驻讬专讜砖讬诐 讜讛讬讛 讗讜诪专 诪讜专讬 讛专状讗讛 讝状诇 讚注讚 讻讗谉 诇讗 讛转讬专 专讘 驻驻讗 讗诇讗 讘讘专讝讗 讛谞讜讟讛 讻诇驻讬 诪讟讛 讗讘诇 爪谞讜专 讛注讜诪讚 讘讬讜砖专 讻注讬谉 讞讜专 讛讜讗 讜讗驻讬诇讜 专讘 驻驻讗 讛讬讛 诪讜讚讛 讚谞讙讬注讛 讘讻讜诇讛 讞砖讬讘讛 讜诇讗 谞转讞讜讜专讜 诇讬 讚讘专讬讜 讚讛讛讜讗 讚专讘 讬讗讜讚讛 讚拽诐 专讘 驻驻讗 讻讜转讬讛 讚拽转谞讬 诪爪讚讛 讟讛讜专讛 讘讻诇 讗谞驻讗 诪砖诪注 讜诪讬讛讜讗 讘讛讗 讜讚讗讬 诪讜讚讬谞讗 砖讗诐 谞转谉 讛讙讜讬 讬讚讜 讘讬讬谉 砖讘谞拽讘 讛讞讘讬转 注爪诪讜 讗讜 砖讛讻谞讬住 讗爪讘注讜 讘讘专讝讗 讜讛讙讬注 注讚 讛讬讬谉 砖讘谞拽讘 讛讞讘讬转 砖讛讜讗 讗住讜专 诇讚讘专讬 讛讻诇 讜诇讗 讗诪专 专讘讬 讬讗讜讚讛 诪爪讚讬讛 讟讛讜专讛 讗诇讗 讘砖谞讜讙注 讘讘专讝讗 讗讜 讘拽诇讜讞 讜诇讗 讛讜爪专讱 诇驻专砖 讚讛讗 驻砖讬讟讗. 讜讻谉 讗诐 讛讞讝讬专 讛注抓 诇讘专讝讗 讜讛讬讛 讗专讜讱 讜诪讙讬注 诇讬讬谉 砖讘讞讘讬转 讛讻诇 讗住讜专 讚讛讗 讛讜讛 诇讬讛 谞讙讬注讛 讘讻讜诇讜 注诇 讬讚讬 讚讘专 拽诇 砖讛讜讗 讗住讜专 讜讻谉 讻转讜讘 讘转专讜诪讜转 讜诪讬讛讜 谞专讗讛 讘讝讛 讚专讱 专状砖讬 讝状诇 砖讗讬谞讜 讗讜住专 讗诇讗 讘砖转讬讛 讻讬讜谉 砖诪注砖讬讜 诪讜讻讬讞讬谉 砖诇讗 谞转讻讜讜谉 讗诇讗 诇讛爪讬诇.



讜讻转讜讘 讘转讜住驻讜转 讘砖诐 专讘讬谞讜 砖诪讜讗诇 讝状诇 砖讗住讜专 诇讛讬讜转 讙讜讬 转讜讞讘 谞注讜专转 讗讜 诪讟诇讬转 讘住讚拽讬 讛讞讘讬转 诪驻谞讬 砖谞讜讙注 讘讬讬谉 讜讘砖诐 专状讬 讝状诇 讻转讘讜 讚讘住讘讬讘讜转 讛砖讜诇讬诐 诪拽讜诐 砖诪转讞讘专讬谉 讗诇 讚讜驻谞讬 讛讞讘讬转 讗诐 讬讜爪讗 诪砖诐 讬讬谉 诪讜转专 诇讙讜讬 诇转讞讜讘 砖诐 谞注讜专转 诇驻讬 砖讛谞注讜专转 砖转讜讞讘 砖诐 讗讬谞讜 讻谞讙讚 讬讬谉 砖讘驻谞讬诐 砖专讗砖讬 讛砖讜诇讬诐 讛谞讻谞住讬谉 讘讞专讬爪讬谉 砖讘爪讚讬 讛讞讘讬转 诪驻住讬拽讬壮 讘谞转讬诐 讗讘诇 讘砖讗专 诪拽讜诪讜转 讗住讜专 注状讻. 讜讗讜转诐 砖谞讜讛讙讬谉 诇住转讜诐 讘讬谉 讚祝 诇讚祝 讘讞诇讘 讬砖 诇讛转讬专 诪驻谞讬 砖讛讞诇讘 讛讜讛 爪讜谞谉 讜诇讗 讬讛讬讘 讟注诪讗 讜注讜讚 砖讛讜讗 诪砖讛讜 讜注讜讚 砖讛讞诇讘 讘讬讬谉 谞讜转谉 讟注诐 诇驻讙诐 讜讻讬讜谉 砖讗讬谞讜 诪转讻讜讬谉 讗诇讗 诇住转讜诐 讗讬谉 讻讗谉 诪砖讜诐 讘讬讟讜诇 讗讬住讜专讬谉 讻讚讬 诇讗住讜专 诇讻转讞讬诇讛 讜讘注诇讬 讛谞驻砖 讞讜砖砖讬谉 砖诇讗 诇注砖讜转 讻谉 诇讻转讞讬诇讛 讗讘诇 讘讚讬注讘讚 驻砖讜讟 讛讜讗 砖讛讜讗 诪讜转专.



讜讛讗 讚转谞讬讗 讞讘讬转 砖谞拽讘讛 讻讜壮. 诇讛讻讬 转谞讬讬讛 讘讟讘讜诇 讬讜诐 诇驻讬 砖讗讬谞讜 注讜砖讛 讗诇讗 砖诇讬砖讬 讘转专讜诪讛 讜讗驻讬诇讜 注诇 讬讚讬 诪砖拽讬谉 讚讗讬诇讜 讘砖讗专 讟诪讗讜转 讻诇 讛驻讜住诇 讘转专讜诪讛 诪讟诪讗 诪砖拽讬谉 诇讛讬讜转 转讞诇讛 讜讻讬讜谉 砖谞讟诪讗 诪拽讜诐 诪讙注讜 讗祝 讛讜讗 讞讜讝专 讜驻讜住诇 讬讬谉 砖讘讞讘讬转 讜讝讛 讘专讜专. 讜讻诇 砖谞讙注 讘驻讬讛 讗讜 讘砖讜诇讬讛 讗驻讬诇讜 讟讘讜诇 讬讜诐 驻讜住诇 讛讻诇讬 讚谞讙讬注讛 讘讻讜诇讛 讞砖讬讘讛 讜讗注驻状讬 砖讗讬谉 讻诇讬 诪爪专祝 诪讛 砖讘转讜讻讜 诇转专讜诪讛 讛谞讬 诪讬诇讬 讘讗讜讻诇讬谉 讗讘诇 诪砖拽讛 诪注讜专讘 讛讜讗 讜讛讻诇 讙讜祝 讗讞讚 讜讻讗讜转讛 砖讗诪专讜 诇注谞讬谉 诪注砖专 拽专讗 诇讛诐 砖诐 诪驻讬讛 诇讗 讬砖转讛 诪砖讜诇讬讛 讻讜壮 讜驻砖讜讟 讛讜讗 讝讛:



讗诪专 专讘 驻驻讗 讙讜讬 讗讚谞讗 讜讬砖专讗诇 讗讻讜讘讗. 驻讬壮 砖讛讙讜讬 讛讜专讬拽 讛讬讬谉 诪谉 讛讚谞讗.



讞诪专讗 讗住讜专. 驻专状砖讬 讝状诇 讗住讜专 讘讛谞讗讛 讻讚讬谉 讬讬谉 砖诪讝讙讜 讙讜讬 讚讻讞讜 讛讜讗 讜讗住专谞讗 诇讬讛 诪砖讜诐 诇讱 诇讱 讻讜壮 注讚 讻讗谉 讜讗讬谉 讝讛 谞讻讜谉 讚讘诪讝讙讜 讛讜讗 讚讗讬讻讗 诇诪讙讝专 诪谉 讛讟注壮 砖讻转讘谞讜 砖诐 讜讚讘专讬 专讘讬谞讜 讝状诇 谞专讗讬谉 讻住讜转专讬谉 讝讛 诇讝讛 砖讛讜讗 讝状诇 讻转讘 讙讘讬 注讜讘讚讗 讚专讘讬 讬讜讞谞谉 讘谉 讗专讝讗 讚讗驻讬诇讜 诇诪讗谉 讚讗住专 诪砖讜诐 讚住讘专 讞诪专讗 讛讜讗 诇讗 讗住专 诪砖讜诐 讻讞讜 讗诇讗 诪砖讜诐 讚讞讬讬砖讬谞谉 讚讬诇诪讗 谞讙注 讜谞讬住讱 讜讛讻讗 讜讚讗讬 谞专讗讛 讚讛讗 诪讬讬专讬 砖讛讙讜讬 注讜住拽 讘诪诇讗讻转讜 砖讛讜讗 诪专讬拽 讜讬砖专讗诇 诪拽讘诇 讜讗诐 讻谉 讚讬讜 诇讻讞讜 砖讬讛讗 讗讜住专 讘砖转讬讛 讜讗祝 注诇 驻讬 砖诪转讻讜讬谉 诇讛讜专讬拽 讬讬谉.



讜讗讬 诪爪讚讚 讗爪讚讜讚讬 诇讻讜讘讗 讗住讜专 驻状专砖讬 讝状诇 讚诪拽专拽砖 讛讜讗 诇讞诪专讗 讜讘讻讜讘讗 诪诇讬讗 诪住拽讬谞谉 诪砖讜诐 讚讬诇诪讗 谞讙注 注状讻 驻讬专讜砖 讚讬诇诪讗 谞讙注 讘讬讚讜 砖诇讗 讘讻讜谞讛 讜讗住讜专 讘砖转讬讛 讜讬驻讛 驻讬专砖 讚讗讬 诪砖讜诐 讚诪住讬讬注 讘砖驻讬讻转 讛讬讬谉 讻讚讘专讬 讛专状讗讘讚 讝状诇 讗讬谉 诇讗住讜专 讻诇诇 讻讬讜谉 讚讗讬讻讗 讻讞 讬砖专讗诇 诪注讜专讘 讘讜 讜讻讚诪讜讻讞 诪讛讛讬讗 讚驻专拽 讛诪讜讻专 讚讗诪专 诇讛讜 专讘讗 诇讛谞讛讜 讜讗讬 诪砖讜诐 讚谞讙注 讘讻讜讘讗 诇讞诪专讗 讜讻讚驻讬专砖 专状讬 讝状诇 讛讜讛 诇讬讛 诪讙注讜 注诇 讬讚讬 讚讘专 讗讞专 讻讘讚 砖讗讬谞讜 讗讜住专 讻砖讛讜讗 砖诇讗 讘讻讜谞讛 讻讚讻转讬讘谞讗 诇注讬诇 讜讛讻讗 诪住转诪讗 砖诇讗 讘讻讜谞讛 讛讜讗. 讬砖 住驻专讬诐 砖讻转讜讘 讜讻谉 讛讬讗 讘驻讬专讜砖讬 讛专状讗讘讚 讝状诇 讗诪专 诇讛讜 专讘讗 诇讛谞讛讜 砖拽讜诇讗讬 讻讬 讚专讬转讜 讞讘讬转讗 讚讞诪专壮 诇讗 转拽专讬讘讛 诇讙讜讬 诇住讬讜注讬 讘讛专讬讘讜 讚讬诇诪讗 讗讙讘 讗讜专讞讬讛 专诪讬讞讜 注诇讬讛 讜讛讜讛 诇讬讛 讻讞 讙讜讬 讜讗住讜专 注状讻 讜讗讬谉 讙讬专住讗 讝讜 讘讻讜谞讛 讻讬 讝讜 讞砖砖讛 专讞讜拽讛 讛讬讗 诇讞讜砖 讙诐 讘住讬讜注诐 讘讛讜诇讻讛 诪砖讜诐 讞砖砖 砖驻讬讻讛 讚诇讘住讜祝 讚专诪讜 注诇讬讛 讜讙讝讬专讛 诇讙讝讬专讛 讛讬讗 讜讘驻专拽 讛砖讜讻专 诇砖驻讜讻讗讬 讛讜讗 讚讗诪专 讛讻讬 砖诇讗 讬住讬讬注诐 讙讜讬 讘砖驻讬讻讛 讜讗诐 讗讬转讗 诇讙讬专住讗 讝讜 讻讱 讬砖 诇驻专砖讛 砖诇讗 讗诪专 诇讛诐 讗诇讗 砖诇讗 讬拽专讗讜 诇讙讜讬 砖讬住讬讬注诐 讘砖注转 砖驻讬讻讛 讜讻讛讛讬讗 讚讛转诐 讜讛讜讬讗 讬转讬专转讗 诇讛讻讬 诇讗 讙专住讬谞谉 诇讬讛 讜诇讬转讗 讘谞讜住讞讬 注转讬拽讬 讜讚讜拽谞讬 讜讙诐 专状砖讬 讝状诇 诇讗 讙专讬住 诇讛 讜讗讬谞讛 讘驻讬壮 专状讞 讝状诇 讜讘讛诇壮 专讘讬谞讜 讗诇驻住讬 讝状诇.



讗诪专 专讘 驻驻讗 讛讗讬 讙讜讬 讚讚专讬 讝讬拽讗 讜讗讝讬诇 讬砖专讗诇 讗讞讜专讬讛 诪诇讬讗 讗住讬专. 驻讬专讜砖 讻砖讛讜讗 拽砖讜专 讘驻讬讜 讞住讬专 讗住讜专 驻讬专讜砖 诪砖讜诐 拽专拽讜砖 讚住讘专 拽专拽讜砖 注讜砖讛 讬讬谉 谞住讱 讜诇讬转 讛诇讻转讗 讻讜转讬讛 讗诇讗 讻专讘 讗砖讬 讚讗诪专 讗讬谉 拽专拽讜砖 注讜砖讛 讬讬谉 谞住讱 讜诪讬讛讜 讘讛讗 讚讗诪专 讻讜讘讗 诪诇讬讗 讗住讬专 讞住讬专讛 砖专讬 讗祝 专讘 讗砖讬 讛讜讚讛 诇讜. 讜讟注诪讗 讚诪诇讬讗 讗住讬专 讻讚驻讬壮 专砖状讬 讝状诇 讚讞讬讬砖讬谞谉 砖诪讗 谞讙注 讝讛 讘讬讚讜 讜讻讙讜谉 砖讛讜讗 讘注谞讬谉 砖讗驻砖专 砖转砖讬讙 讬讚讜 砖诐 讜讗祝 讘讝讛 讗讬谞讜 讗住讜专 讘砖转讬讛 讚诪住转诪讗 诇讗 谞讙注 讘讻讜谞讛 讚诪专转转 诪讬砖专讗诇 讚讗讝讬诇 讗讞讜专讬讛 讗讘诇 诪砖讜诐 讚讚讬诇诪讗 砖驻讬讱 讞诪专讗 讘讛诇讬讻讜 诇讬讻讗 诇诪讬住专 讻诇诇讬 讚讛讜讛 诇讬讛 讻讞讜 砖诇 讙讜讬 砖诇讗 讘讻讜谞讛 砖驻讬讻讛 砖讛讜讗 诪讜转专 讙诐 讘砖转讬讛 讜讻讚诪讜讻讞 诪注讜讘讚讗 讚专讘讬 讬讜讞谞谉 讘谉 讗专讝讗 讜讻谉 驻讬壮 讛专状诪讘谉 讝状诇 讜专讜讘 讛诪驻专砖讬诐 讜讟注诪讗 讚讻讜讘讗 讗住讬专 诪砖讜诐 讞砖砖 谞讙讬注讛 讛讜讗 讜讻谉 讛讜讗 诪讜讻专讞 讜诪注转讛 讗诐 讛讬讛 谞讜砖讗讛 讘诪讜讟 讗讜 讘注谞讬谉 讚诇讬讻讗 诇诪讬讞砖 诇谞讙讬注讛 讞诪专讗 砖专讬 讗祝 讘砖转讬讛 讜讻谉 讻转讜讘 讘转专讜诪讜转 讜讗祝 讘谞讜 讚讜拽讗 讚讗讝讬诇 讬砖专讗诇 讗讞讜专讬讛 讗讘诇 讗诐 讛讬讛 讛讜诇讱 讘爪讚讜 诪讜转专 砖讗讬诇讜 谞讙注 讛讬讛 讬砖专讗诇 讝讛 专讜讗讛讜 讜讻讜谉 讻转讘 专讘讬谞讜 讛专状诪讘谉 讝状诇 讘砖诐 讛专状讗讘讚 讝状诇 讜讻谉 讚注转 专讘讜转讬 讘讻讞讜 讻讜诇讬 注诇诪讗 诇讗 驻诇讬讙讬 讚讗住讬专 驻讬壮 讘砖转讬讛 讚讗祝 注诇 讙讘 砖讛讜讗 注讜砖讛 讗讜转讜 注讻砖讬讜 讬讬谉 讻讬讜谉 砖讬讜爪讗 讬讬谉 诪讻讞讜 注砖讗讜讛讜 讻砖讜驻讱 讬讬谉 诪诪砖 讜诪讬讛讜 讻讬讜谉 讚讘诪诇讗讻转讜 诪转注住拽 讚讬讜 砖讬讗住讜专 讘砖转讬讛 讜诪住转讘专讗 讚诪讗谉 讚砖专讬 讛讻讗 讘讻讞 讻讞讜 讛讬讬谞讜 诇驻讬 砖谞住讞讟 注转讛 讜讬讜爪讗 诪注谞讘讬诐 讚讗诇讜 讘讬讬谉 讙诪讜专 诪讜讚讛 讛讜讗 讜讗祝 讘讝讜 讗住讬拽谞讗 讚讻讞 讻讞讜 讗住讜专 讜讻转讜讘 讘转讜住驻讜转 砖讗祝 砖诇砖讛 讜讗专讘注讛 讻讞讜转 讻诇诐 讘讻诇诇 讻讞 讻讞讜 砖讛讜讗 讗住讜专.





讛诪讗讬专讬

讗注"驻 砖诇注谞讬谉 讬讬谉 谞住讱 讛驻专砖谞讜 讘讬谉 诪讙注 砖诇 驻讬讛 讜砖讜诇讬讛 讗讜 讗讬讝讛 诪拽讜诐 砖讘讞诇诇讛 诇讘讬谉 谞讙讬注转 爪讚讬讛 讜讛讜讗 讛讬讬谉 砖讘讞诇诇 注讜讘讬 讛谞拽讘 诇注谞讬谉 讟讜诪讗讛 讗讬谞讜 讻谉 讗诇讗 讞讘讬转 砖诇 讬讬谉 转专讜诪讛 砖谞讬拽讘讛 讜谞讙注 讟诪讗 讘讬谉 诪驻讬讛 讘讬谉 诪砖讜诇讬讛 讘讬谉 诪爪讚讬讛 讛讻诇 讟诪讗 讜讗诐 谞讙注 讘讛 讟讘讜诇 讬讜诐 驻住诇讛 砖讟讘讜诇 讬讜诐 驻讜住诇 讜讗讬谞讜 诪讟诪讗 讜讗注"驻 砖讗讬谉 讛讻诇讬 诪爪专祝 诪讛 砖讘转讜讻讜 诇转专讜诪讛 讻诪讜 砖讛转讘讗专 讘讞讙讬讙讛 讚讜拽讗 讘讗讜讻诇讬谉 讗讘诇 讘诪砖拽讬谉 讛讻诇 讟诪讗 讜讬砖 驻讜住拽讬谉 讘讛 砖诪爪讚讛 讟讛讜专讛 讗祝 砖诇诪注诇讛 诪诪谞讛 讜讗讬谉 爪专讬讱 诇讜诪专 诪讛 砖诇诪讟讛 讜讙讚讜诇讬 讛诪驻专砖讬诐 驻讬专砖讜讛 讚讜拽讗 讘讟讘讜诇 讬讜诐 讛讗 讗诐 谞讙注 讘讛 讟诪讗 讛诪讟诪讗 讗祝 诪爪讚讬讛 谞讟诪讗 讛讻诇:



讻讘专 讘讗专谞讜 砖讻讞讜 砖诇 讙讜讬 讘讻讜谞讛 讗讜住专 讘讛谞讗讛 讗转 砖讛讜专拽 讜讗转 讛谞砖讗专 讗住讜专 讘砖转讬讛 讜诪讜转专 讘讛谞讗讛 诪注转讛 讙讜讬 砖谞讟诇 讚谞讗 讗讜 讗砖讬砖讛 讜讻讬讜爪讗 讘讛 讜讛专讬拽 诇讻讜讘讗 讗讜 讻讜住 砖讘讬讚 讬砖专讗诇 讗转 砖讘讻讜住 讗住讜专 讘讛谞讗讛 讜讗转 砖谞砖讗专 讘讚谞讗 讗讜 讘讗砖讬砖讛 讗住讜专 讘砖转讬讛 讜诪讜转专 讘讛谞讗讛 讜讗诐 讛讬讛 讘讜 住讬讜注 讬砖专讗诇 讛讻诇 诪讜转专 讘讚讬注讘讚 讗诇讗 砖诇讻转讞诇讛 讗住讜专 讜讻诪讜 砖讗诪专讜 讘驻专拽 讗讞专讜谉 注"讘 讘' 讗诪专 诇讛讜 专讘讗 诇讛谞讛讜 砖驻讜讻讗讬 讻讬 砖驻讻讬转讜 讞诪专讗 诇讗 诇讬住讬讬注 讙讜讬 讘讛讚讬讻讜 讚讬诇诪讗 诪砖转诇讬转讜 讜砖讚讬转讜 诇讬讛 讗讙讜讬 讜讗转讬 诪讻讞 讙讜讬 讜讗住讜专 讗诇诪讗 讚讘讚讬注讘讚 诪讬讛讗 讻诇 讚诇讗 诪砖转诇讬 砖专讬 讜诪"诪 讙讚讜诇讬 讛诪驻专砖讬诐 讻转讘讜 讘驻讬专讜砖 砖讗祝 讘讚讬注讘讚 讗住讜专 诪讞砖砖 讝讛:



讛讬讛 讬砖专讗诇 诪专讬拽 诪讻诇讬 砖讘讬讚讜 诇讻诇讬 砖讘讬讚 讛讙讜讬 诪讜转专 讜讗诐 谞讚谞讚 讙讜讬 讛讻诇讬 砖讘讬讚讜 注讚 砖谞砖转讻砖讱 讬讬谉 砖讘转讜讻讜 诪讻讞 讗讜转讜 讛谞讚谞讜讚 讗住讜专 讜讛讜讗 砖讗诪专讜 讻讗谉 讜讗讬 诪爪讚讚 讗爪讚讜讚讬 讗住讜专 讜诇讗 砖讬讛讗 砖讻砖讜讱 讝讛 讗讜住专 砖讛专讬 讻诇讬 砖讘讜 讬讬谉 讻砖专 砖讛讬讛 讘讬讚 讛讙讜讬 讜谞讚谞讚 讛讙讜讬 讗转 讛讻诇讬 注讚 砖谞砖转讻砖讱 讛讬讬谉 砖讘转讜讻讜 讗讬谞讜 讗讜住专 讘讻诇讬 讞住专 讛讜讗讬诇 讜讗讬谉 诇讞讜砖讘讜 诇诪讙注 讻诪讜 砖讬转讘讗专 讘砖诪讜注转 讻讜讘讗 讞住讬专讗 讜讻谉 砖讘转诇诪讜讚 讛诪注专讘 砖讘驻专拽 讗讞专讜谉 讗诪专讜 讗讛谉 讚诪专讙讬诇 讝讬拽讗 诪诇注讬诇 诇专注 讗讬谉 讘讜 诪砖讜诐 诪注专讛 诪讻诇讬 诇讻诇讬 专"诇 砖诪谞讚谞讚 转诪讬讚 诪讬讬谉 砖讘谞讗讚 诪诇诪注诇讛 诇诪讟讛 讜讗讬谉 讘讝讛 讛驻专砖 讘讬谉 讻诇讬 住转讜诐 诇驻转讜讞 讗诇讗 讟注诐 讛讚讘专 诪驻谞讬 砖讚讘专 讝讛 讛讜讗讬诇 讜谞讚谞讚讜 讘注讜讚 砖拽诇讜讞 讛讬讬谉 讛诪讜专拽 诪讞讜讘专 讘讜 砖诪讗 讬讙注 讘砖驻转 讛讻讜讘讗 诇拽诇讜讞 讛讬讬谉 讜讛讜讛 诇讬讛 讻谞讜讙注 注诇 讬讚讬 拽谞讛 讚诪讛 诇讬 谞讙讬注讛 讘拽谞讛 诪讛 诇讬 谞讙讬注讛 讘砖驻转 讛讻讜讘讗 讻讱 驻讬专砖讜 讘拽爪转 转讜住驻讜转 讜讙讚讜诇讬 讛诪驻专砖讬诐 诪驻专砖讬诐 讗讜转讛 讘砖讛讬转讛 砖驻转 讛讻讜讘讗 住诪讜讻讛 诇砖驻转 讛讚谞讗 讜讻砖诪谞讚谞讚 讛讙讜讬 讗转 讛讻讜讘讗 诪专讘讛 讘砖驻讬讻转 讛讬讬谉 讛讚谞讗 讜讛专讬 讛讜讗 讻讞讜 砖诇 讙讜讬 讜讗注"驻 砖讬砖 讻讗谉 住讬讜注 讬砖专讗诇 讛诐 谞诪砖讻讬诐 讗讞专 砖讟转诐 砖讗讜住专讬谉 讗转 讝讜 讗祝 讘讚讬注讘讚 讻诪讜 砖讻转讘谞讜 讜讗祝 诇住讘专转谞讜 讗驻砖专 砖讘讗讜转讛 砖注讛 诇讗 讛讬讛 谞砖驻讱 讻诇诇 讜讛讻诇 讘讗 注诇 讬讚讬 讛讙讜讬 讜讙讚讜诇讬 讛专讘谞讬诐 诪驻专砖讬诐 讗讜转讛 讘砖谞讚谞讚讛 讗讞专 砖谞转诪诇讗讛 讜讗讬 讗驻砖专 讘诇讗 诪讙注 诇诪讚转 诪讻诇 讗诇讜 砖讻诇 砖讘讬讚 讛讙讜讬 讻诇讬 砖诇 讬讬谉 讜讗讬谞讜 诪诇讗 讗注"驻 砖讛讙讜讬 诪谞讚谞讚 讗转 讛讻诇讬 注讚 砖谞砖转讻砖讱 讬讬谉 砖讘转讜讻讜 诪讻讞 谞讚谞讜讚讜 诪讜转专 诪讻讗谉 讗诪专讜 砖讙讜讬 砖专爪讛 诇讛专讬拽 讜注讚 砖诇讗 讛讜爪讬讗 诇讞讜抓 讙注专讜 讘讜 讜讛砖讬讘 讗讞讜专 讬诪讬谞讜 讜讞讝专 讛讬讬谉 诇砖讜诇讬 讛讻诇讬 砖讛讜讗 诪讜转专 讜讬砖 讞讜诇拽讬谉 讘讝讜 讜讗讬谉 讚讘专讬讛诐 谞专讗讬谉 讜诪"诪 拽爪转 讞讻诪讬 拽讟诇讜谞讬讬讗 讗讜住专讬谉 讘讗诇讜 讜诇讗 讛讜转专 诇讚注转诐 砖讻砖讜讱 诪爪讚 谞讚谞讜讚 讛讻诇讬 讗诇讗 讘砖讗讬谞讜 诪讻讜讬谉 诇讻讱 讜讗祝 讙讚讜诇讬 讛诪讞讘专讬诐 谞专讗讛 砖讗讜住专讬谉 讘讻诇 谞讚谞讜讚 砖谞砖转讻砖讱 讛讬讬谉 讗祝 讘诇讗 诪讙注 讜诪"诪 讛住讻诪转 专讜讘 诪驻专砖讬诐 砖讻诇 砖讻砖讜讱 砖讗讬谞讜 讘讙讜祝 讛讬讬谉 讗讬谞讜 讗讜住专 讜讻谉 谞专讗讛 诪注谞讬谉 讻讜讘讗 讞住讬专讗 讜诪诪讛 砖讗诪专讜 讘驻专拽 讗讞专讜谉 讘讙讜讬 讛诪注专讛 讚诇讗 谞驻拽 诇讘专讗讬 诇讗 讙讝专讜 讜讻讜' 讻诪讜 砖讬转讘讗专 讜讗讬 讗驻砖专 诇注讬专讜讬 讘诇讗 砖讻砖讜讱 讜诪讚讘专讬 转诇诪讜讚 讛诪注专讘 砖讻转讘谞讜 讘讗讛谉 讚诪专讙讬诇 讝讬拽讗 讜讜讚讗讬 诇讗 谞转谞讜 讚讘专讬讛诐 诇砖注讜专讬谉 讜注讜讚 砖讛专讬 住转诐 谞讗诪专讜 讜讻谉 讚诪专讙讬诇 讝讬拽讗 讗祝 诪讻讜讬谉 讘诪砖诪注:



讙讜讬 砖讛讬讛 谞讜砖讗 谞讗讚 砖诇 讬讬谉 讜讬砖专讗诇 讛讜诇讱 讗讞专讬讜 讗注"驻 砖讗讬谞讜 住诪讜讱 诇讜 讗讬谉 诪讞诪讬专讬谉 讗祝 讘砖讻砖讜讱 讝讛 讛讜讗讬诇 讜讛谞讗讚 驻讬讜 拽砖讜专 讗讜 砖讗讚诐 讗讜讞讝 讘讬讚讜 讘驻讬 讛谞讗讚 砖诇讗 讬砖驻讱 讘讬谉 诪诇讗 讘讬谉 讞住专 讜诪讜转专 讛讜讗讬诇 讜讬砖专讗诇 讛讜诇讱 讗讞专讬讜 讜讗讬谉 诇讞讜砖 讘诪诇讗 砖诪讗 讬讙注 讜讬砖专讗诇 诇讗 讬专讙讬砖 讛讜讗讬诇 讜讚专讻讜 砖诇 讗讚诐 诇拽砖专讜 讗讜 诇讗讞讜讝 讘讬讚讜 讘驻讬 讛谞讗讚 讜讻谉 讘讞住专 讗讬谉 诇讗住专讜 诪砖讜诐 砖讻砖讜讱 砖讗讬谉 砖讻砖讜讱 砖诇讗 讘讙讜祝 讛讬讬谉 讗讜住专 讻诪讜 砖讘讗专谞讜 讜讗注"驻 砖讛讬讛 诇谞讜 诇讜诪专 讘讜 讛讜讗讬诇 讜讛谞讗讚 专讱 讬讚讜 谞砖拽注转 诇转讜讻讜 讜讛专讬 讛讜讗 讻诪砖讬诐 讬讚讜 讻专讜讻讛 诇转讜讻讜 讜讛讜讛 诇讬讛 诪讙注 讗讬谉 讛讚讬谉 讻谉 讗诇讗 讗讬谉 讞讜砖砖讬谉 诇讝讛 讜讗讬谉 讚谞讬谉 讗讜转讜 讘诪讙注 讻诇诇 讜讻谉 讗注"驻 砖砖讻砖讜讻讜 砖诇 谞讗讚 讙讚讜诇 砖诪砖讻砖讱 讗转 讛讬讬谉 诪专讗砖讜 诇住讜驻讜 讜诪住讜驻讜 诇专讗砖讜 讗注驻"讻 诪讜转专 讻诪讜 砖讘讗专谞讜 诪转诇诪讜讚 讛诪注专讘 讜讗诐 讛讬讛 讻诇讬 砖讗讬谉 讚专讱 诇住转诪讜 讻讙讜谉 讻讜讘讗 讗讜 讗砖讬砖讛 讜讻讬讜爪讗 讘讛 诪诇讗讛 讗住讜专讛 砖诪讗 谞讙注 讜讬砖专讗诇 诇讗 讛专讙讬砖 讜诪"诪 讘讛谞讗讛 诪讜转专 讘诪诇讗讻转讜 讛讜讗 注讜住拽 讜诇讗 注讜讚 讗诇讗 砖拽爪转 讬专讗讛 注诇讬讜 讞住专讛 诪讜转专转 讛讜讗讬诇 讜讗讬谉 讻讗谉 讞砖砖 诪讙注 讜砖讻砖讜讱 讗讬谞讜 讗讜住专 讻诪讜 砖讘讗专谞讜 讜诪"诪 讗诐 讬砖专讗诇 讛讜诇讱 讘住诪讜讱 诇讜 讜谞讜转谉 诇讘 注诇 讝讛 讜专讜讗讛 砖诇讗 谞讙注 讗驻讬诇讜 诪诇讗 诪讜转专 讘砖转讬讛 讜讻谉 讻转讘讜讛 讙讚讜诇讬 讛诪驻专砖讬诐 讜讝讛讜 砖讗诪专讜 讻讗谉 讜讬砖专讗诇 讗讞讜专讬讛 讻诇讜诪专 砖讗讬谉 砖诪讬专转讜 诪注讜诇讛 讻诇 讻讱:



讬砖 讗讜诪专讬诐 讘谞讗讚 驻转讜讞 讛讜讗讬诇 讜讘讬讚讜 诇讛讻谞讬住 讬讚讜 诇驻谞讬诐 砖讻砖讜讻讜 讗讜住专 诇讗 讗诪专讜 砖讗讬谉 砖讻砖讜讱 讗讜住专 讗诇讗 讻砖讛讜讗 诪转讬专讗 砖诪讗 讬砖驻讱 注诇讬讜 讜讗讬谉 讛讚讘专讬诐 谞专讗讬谉 讜诇注讜诇诐 讗讬谉 砖讻砖讜讱 讛讘讗 诪爪讚 谞讚谞讜讚 讻诇讬 讗讜住专 诇讗 讘讻诇讬 住转讜诐 讜诇讗 讘讻诇讬 驻转讜讞 讘住转诐 讗诪专讜 注诇 讝讛 讗讬谉 讚专讱 砖讻砖讜讱 讘讻讱:



讙讜讬 砖讛讬讛 谞讜砖讗 讻诇讬 驻转讜讞 砖诇 讬讬谉 讬砖专讗诇 讜讛讜讗 诪诇讗 讻诇 讝诪谉 砖讗讬谉 诇讞讜砖 诇诪讙注 讻讙讜谉 砖讛讜讗 讘专讬讗 讻谉 讘砖诪讬专转讜 诪讜转专 讗祝 讘砖转讬讛 讻诪讜 砖讘讗专谞讜 诪注转讛 讙讜讬 砖讛讬讛 谞讜砖讗 讘诪讜讟 讜讘注讜讚 砖讛讜讗 讛讜诇讱 讬爪讗 诪谉 讛讬讬谉 诇讞讜抓 砖诇讗 讘讻讜谞讛 讻转讘讜 拽爪转 诪驻专砖讬诐 砖讛讜讗 诪讜转专 讘砖转讬讛 讜讗驻讬诇讜 谞讜砖讗讛 注诇 讻转驻讜 讻诇 讻讞讜 砖诇讗 讘讻讜谞讛 诪讜转专 讛讬讛 谞讜砖讗 讬讬谉 注诇 讻转驻讜 讜讬砖 住讚拽 讘讞讘讬转 讜诪讟驻讟祝 注诇 讘砖专讜 讗讬谉 讝讛 讗诇讗 讻讞讜 砖诇讗 讘讻讜谞讛 讜诪讜转专 讘砖转讬讛 砖讛专讬 讗讬谉 讛讬讬谉 讝讘 诪讻讞讜 讜诇讗 讘谞讚谞讜讚讜 讜讗驻讬诇讜 讛讬讛 讛讙讜讬 讬讜讚注 砖讛讬讗 诪讬讟驻讟驻转 讜讻诇 砖讬砖 诇讞讜砖 砖砖驻讱 讛讙讜讬 讘讻讜谞讛 讗讜 讛专讘讛 讘砖驻讬讻讛 诪讞诪转 谞讚谞讜讚讜 讗讜 讛诇讜讻讜 讘讻讜谞讛 讗住讜专 讜诪"诪 讬砖 诇讛转讬专 讗诐 谞砖驻讱 讘诪拽讜诐 讛讗讘讚 讜讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转 讜专讗讜讬 诇讗住讜专 讻诇 讝诪谉 砖谞砖驻讱 诪讞诪转 谞讚谞讜讚讜 讗讜 讛诇讜讻讜 砖诪讗 讻讬讜谉 讘讻讱 讗讜 砖诪讗 讛讜讗讬诇 讜讛讜讗 谞讜砖讗 讗转 讛讬讬谉 讜讬讜讚注 砖讛讜讗 讬讬谉 讜讛讜讟诇 注诇讬讜 诇砖诪专讜 砖诇讗 诇讬砖驻讱 讗祝 诪谉 讛住转诐 讻讞讜 讘讻讜谞讛 讛讜讗 讜诪讻诇 诪拽讜诐 讗诐 谞砖驻讱 砖诇讗 诪驻讬 讛讞讘讬转 讗诇讗 讚专讱 住讚拽 讗讜 谞拽讘 讗讬谉 住驻拽 讘讛转专讜:



讞讻诪讬 讛转讜住驻讜转 讻转讘讜 砖讗诐 讛讬转讛 讙讬讙讬转 诪讟驻讟驻转 讘讬谉 讛谞住专讬诐 砖讘砖讜诇讬讛 讗讜 砖讘爪讚讬讛 讗住讜专 诇讛谞讬讞 诇讙讜讬 诇转讞讜讘 砖诐 谞注讜专转 讜讻讬讜爪讗 讘讜 诪驻谞讬 砖谞讜讙注 讘讬讬谉 讗讘诇 讗诐 讛讬转讛 诪讬讟驻讟驻转 讘讬谉 讛拽祝 讛讙讬讙讬转 诇讛拽祝 讛砖讜诇讬诐 诪讜转专 诇转讞讜讘 砖诐 谞注讜专转 诪讘讞讜抓 注诇 讬讚讬 讙讜讬 砖专讗砖讬 讛砖讜诇讬诐 讛转讞讜讘讬诐 讘讞专讬爪讬诐 砖讘讛拽祝 讛讙讬讙讬转 诪驻住讬拽讬谉 讘讬谉 讛讬讬谉 诇谞注讜专转 讜讗讬谞讜 谞讜讙注 讘讬讬谉 讜讬砖 诪转讬专讬谉 砖讬转讞讘谞讜 讬砖专讗诇 讜讬砖讬诐 注诇讬讜 讜讛讙讜讬 讬讻讛 注诇 讛注抓 讜讻讘专 专讗讬转讬 拽爪转 专讘谞讬诐 砖注砖讜 讘讛 诪注砖讛:



诪讛 砖讘讗专谞讜 砖讻讞讜 讘讻讜谞讛 讗讜住专 诇讗 住讜祝 讚讘专 讻讞讜 讛讙诪讜专 讗诇讗 讗祝 讻讞 讻讞讜 专"诇 砖讗诐 讛谞讬讚 讗转 讛诪拽诇 讜谞注谞注 讛诪拽诇 讗转 讛讻诇讬 讜谞砖驻讱 讛讬讬谉 讗住讜专 讛讜讗讬诇 讜讻讬讜谉 诇讻讱 讜讝讛讜 砖讗诪专讜 讻讗谉 诪注爪专讗 讝讬讬专讗 专"诇 讙转 砖讗讬谉 讚讜专讻讬谉 讘讜 讘专讙诇 讗诇讗 注诇 讬讚讬 谞转讬谞转 讚驻讬谉 注诇 讛注谞讘讬诐 讜拽讜专讛 讛注讜爪专转 注诇 讛讚驻讬谉 讜诇讗 住讜祝 讚讘专 砖讻讘砖 讗转 讛讚驻讬谉 讗诇讗 讗祝 讛拽讜专讛 砖注诇 讛讚驻讬谉 砖讛讜讗 讻讞 讻讞讜 讜讻谉 讗祝 讘砖诇砖讛 讻讞讜转 讻讙讜谉 讗诐 砖讙诇讙诇 讘讙诇讙诇 砖讘讙转 讜注爪专 讗转 讛拽讜专讛 讜讛拽讜专讛 注爪专讛 讗转 讛讚祝 注诇 讛注谞讘讬诐 讜谞诪砖讱 讛讬讬谉 诪讻讞 讝讛 讗注"驻 砖讻讞 讝讛 讗讬谞讜 讻讞讜 讛讙诪讜专 讗住讜专 讜讻谉 讘讻诪讛 讻讞讜转 讝讛 讗讞专 讝讛 讜讗注"驻 砖讘砖注讛 砖住讞讟 注谞讘讬诐 讛诐 讜诇讗 讬讬谉 讛讜讗讬诇 讜诪讻讞讜 讗讜 诪讻讞 讻讞讜 谞诪砖讱 讜谞注砖讛 讗住讜专 讜诪讙讚讜诇讬 爪专驻转 讻转讘讜 诇讛拽诇 讘讻讞 讻讞讜 讘诪拽讜诐 驻住讬讚讗 讬转讬专讗 讜讞讜抓 诪讻讘讜讚诐 讗讬谉 诇讞讜砖 诇讚讘专讬讛诐 讘讝讜:





转讜住驻讜转 专讬"讚 (诪讛讚讜专讛 拽诪讗)

讗讬讻讗 讚讗诪专讬 讗诪' 专讘 驻驻讗 讚注讚 讘专讝讗 讗住讜专 讜讗讬讚讱 砖专讬 讗诪专 讛诪讜专讛 讜诇讬转 讛讬诇讻转讗 讻专讘 驻驻讗 讚讛讜讗 讗讬转讜拽诐 讻转谞讗讬 讜拽诐 诇讬讛 专讘 驻驻讗 讻专讘 讬讛讜讚讗 讜讬讞讬讚讗讛 讛讬讗 讜讛诇讻讛 讻专讘讬诐 讚驻诇讬讙讬 专讘谞谉 讜讗诪专讬 讘讬谉 诪驻讬讛 讘讬谉 诪爪讚讛 讟诪讗讛 讚讻讜诇讜 讞讬讘讜专. 讜讗讬谞讜 谞专讗讛 诇讬. 讚讛讬讻讗 讗诪专讬' 讛诇讻讛 讻专讘讬诐 讛谞讬 诪讬诇讬 讛讬讻讬 讚诇讗 拽讬讬诪讬 讗诪讜专讗讬 讻讬讞讬讚讗讬 讗讘诇 讛讬讻讗 讚注拽专讜讛 讗诪讜专讗讬 诇诪讬诇转讗 讚专讘讬诐 讜驻住拽讬 讻讬讞讬讚 讘转专 讗诪讜专讗讬 住诪讻讬' 讚讗讬谞讜谉 讞讝讜 诇讬' 诇讟注诪讗 讚讬讚讛讜 讜讗讬转讘专专 诇讛讜 讻诪讗谉 讛讬诇讻转讗 讜讛讻讬 驻住拽讬 讘讛"讙 讜专' 讬爪讞拽 诪驻讗住 讝爪讜拽"诇 讜讻讜诇讛讜 专讘讜讗转讗 讻诇讬砖谞讗 讘转专讗 讚专讘 驻驻讗:





转讜住驻讜转 专讬"讚 (诪讛讚讜专讛 转谞讬谞讗)

诪爪专讬' 讟讛讜专讛 拽砖讬讗 诇讬 讛诇讗 讟讘讜诇 讬讜诐 驻住讜诇 讗转 讛转专讜诪讛 诪讚讗讜专讬讬转讗 讜讛讬讻讗 讗砖讻讞谉 讘砖讜诐 讟讜诪讗讛 讚讗讜专讬讬转讗 砖诇讗 讬讛讗 讛讬讬谉 讻讜诇讜 讞讬讘讜专 讗讞讚 讗诐 讛拽诇谞讜 讘讬讬"谞 讚讗讬住讜专讜 诪讚专讘谞谉 谞拽诇 讘讟讘讜诇 讬讜诐 诪讚讗讜专讬讬转讗 转砖讜讘讛 诪砖讜诐 讚拽诇讜砖讛 讟讜诪讗转讜 诪爪讬谞讜 讛专讘' 讞讬诇讜拽讬诐 讘讟讘"讬 诪砖讗"讻 讘讻诇 讛讟讜诪讗讜转 讻讚转谞谉 讘驻"拽 讚讟讘"讬 讛诪讻谞讬住 讞诇讛 注"诪 诇讛驻专讬砖 讜谞砖讻讜 讘"砖 讗诪专讜 讞讬讘讜专 讘讟讘讜诇 讬讜诐 讜讘讛"讗 讗讬谞谉 讞讬讘讜专 诪拽专爪讜转 谞讜砖讻讜转 讝讜 讘讝讜 讜谞讻专讬诐 谞讜砖讻讬谉 讝讛 讘讝讛 讛讗讜驻讛 讛诪讬讟讛 注诇 讙讘讬 讞诪讬讟讗 注讚 砖诇讗 拽专诪讜 讘转谞讜专 讜拽讜诇讬转 砖诇 诪讬诐 讛诪讞讜诇讞诇转 讜专转讬讞转 讙专讬住讬谉 砖诇 驻讜诇 讜专转讬讞转 讬讬谉 讞讚砖 专' 讬讛讜讚讗 讗讜诪专 讗祝 砖诇 讗讜专讝 讘砖"讗 讞讬讘专 诇讟讘讜诇 讬讜诐. 讜讘讛"讗 讗讬谞讜 讞讬讘讜专 讜诪讜讚讬诐 讘砖讗专 讻诇 讛讟讜诪讗讜转 讘讬谉 拽诇讜转 讘讬谉 讞诪讜专讜转 驻讬' 讜诪讜讚' 诇讻诇 讛谞讬 讚诇讗 讛讜讬 讞讬讘讜专 讘讟讘讜诇 讬讜诐 讛讗 讞讬讘讜专 讘讻诇 讛讟讜诪讗讜转 讗诇诪讗 讟讘讜诇 讬讜诐 砖讗谞讬 诪砖讜诐 讚拽诇讜砖讛 讟讜诪讗转讜:

诪讛专砖"讗 - 讞讬讚讜砖讬 讛诇讻讜转

诪讛专"诐

专砖"砖

转讚"讛 诪爪讬讚讬讛. 砖诪谉 砖爪祝 讻讜' 讜谞讙注 讟讘讜"讬 讘砖诪谉 诇"驻 讗诇讗 讛砖诪谉. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 (讘讚祝 讛拽讜讚诐) 讗诪专 专讘 驻驻讗 讗讘诇 讛讻讗 讚诇诪讗 讘专讬讬转讗 诇讗 砖诪讬注 诇讬讛. 讻讚讗讬' 讘砖讘转 讚祝 住讗 注"讗:

诪爪讬讚讬' 讟讛讜专 诪讻讗谉 讜诪讻讗谉 讜讘转讜住驻转讗 讚诪讬讬转讬 专"砖 诪住讬讬诐 讚注讜诇讛 讘讗' 讜诪讗讛 驻讬' 讚驻砖讬讟讗 讚讛讜讛 讞讬讘讜专 讗诇讗 讻讬讜谉 讚讗讬谞讜 讗诇讗 讚讘专 诪讜注讟 讗讜转讜 砖讘驻讬 讛讞讘讬' 注讜诇讛 讘讗' 讜诪讗讛 讜讻谉 诪讬讬转讬 专讗讘"讚 讘讛砖讙讜转 诪诪住' 转专讜诪讜转 讚讛讜讛 讻诇讜 讞讘讜专 讜讘讞讬' 诇诪住' 讙讟讬谉 专驻"讙 讚诪讬讬转讬 砖"住 讛诇讜拽讞 讬讬谉 诪讘讬谉 讛讻讜转讬' 砖诐 讛讘讗转讬 讚讘专讬 讛专"砖 讚诪讬讬转讬 转讬"讟 诪砖谞讛 讘' 驻"讝 讚讚诪讗讬 讜砖诐 讘讗专转讬 讚诇驻注"讚 讗驻讬' 讗讬谞讜 诪转谞讜注注 讗诇讗 注讜诪讚 诪诪拽讜诪讜 诪"诪 讛讜讛 讞讘讜专 注"讬 讛讗讬讚讬诐 讛注讜诇讬' 讻讙讜谉 专讬讞讗 诪讬诇转讗 讚诇讗 注讚讬祝 诪驻转 讞诪讛 讜讞讘讬讜转 驻转讜讞讛 讜注讬讬' 诪住' 讘讬爪讛 诇"讝 注"讘 砖谞讬诐 砖诇拽讞讜 讞讘讬讜转 讜讘讛诪讛 讘砖讜转驻讜转 注讬' 讜拽"诇:


诪注爪专讗 讚讬讬专讗 专"转 讘住' 讛讬砖专 讻' 讚讘转讞诇讛 讚讜专讻讬' 讘专讙诇 讜讘讗讞专讜谞讛 讻砖讻讘专 讛讜爪讬讗讜 讬讬谉 诪谉 讛注谞讘讬诐 讗讝 诪讜爪讬讗讬诐 讘讙诇讙讜诇 讜讛讬讬谞讜 诪注爪专讗 讚讬讬专讗:


专"驻 砖专讬 讜讻讜' 讜讛专讬"祝 讜讛专"谉 讙专住讬 专讘 讗砖讬 讻诪讘讜讗专 讘专"谉 诇拽诪谉 讙讘讬 讗讝讬诇 诪讬谞讬' 讜诪讬谞讬' 讜讛专讬"祝 诇讗 讛讘讬讗 讛讱 讚诪注爪专讬 讚讬讬专讬 讚住"诇 讛谞讬 讗诪讜专讗讬 诇讬转 诇讛讜 讻讞讜 讜讗谞谉 讗讬转 诇谉 讜讛拽砖讛 讛专讬讟讘"讗 注讻"驻 讛"诇 诇讛砖诪讬注谞讜 讗讬住讜专讗 讚讻讞 讻讞讜 讜诇驻注"讚 诇驻讬 诪讛 砖驻讬' 专砖讘"诐 讘诪砖谞转讬谞讜 讬专讚 诇讘讜专 诪讛 砖讘讘讜专 讗住讜专 诪砖讜诐 讻讞讜 讝讛 讙专注 讛专讘讛 诪讻讞 讻讞讜 讚讛专讬 讗驻讬' 诇诪砖谞讛 讗讞专讜谞讛 讚诪砖讛转讞讬诇 诇诪砖讱 注讜砖讛 讬讬"谞 讻' 专诪讘"谉 讚讛讻讗 讻讞 讙专讜注 讛讜讗 砖讛专讬 讗讬谞讜 讚讜专讱 讗诇讗 注谞讘讬诐 诪"诪 诇诪砖谞讛 专讗砖讜谞讛 讚讛讻诇 诪讬诐 讘注诇诪讗 讜专拽 讘讬专讬讚转讜 诇讘讜专 谞注砖讛 讬讬谉 讜讻讘专 讘讟诇 讜注讘专 讻讞讜 砖诇 讝讛 讜诪"诪 讗住讜专 讗"讻 讻砖"讻 讻讞 讻讞讜 讜诪"诪 诇讗 诪爪讬 砖"住 诇诪讬驻专讱 诪诪转谞讬' 讗诪讗谉 讚砖专讬 讻讞讜 诪砖讜诐 讚讗驻砖专 诇驻专砖 讬专讚 诇讘讜专 讗住讜专 讗诐 谞讜讙注 讘讜 诇讗 专拽 讘讻讞讜 讗讘诇 诪"诪 讛专讬"祝 住诪讱 注爪诪讜 讘诪讛 讚诪讬讬转讬 诪转谞讬' 住转诪讗 讜拽"诇:






image1.png
e 9T WNSE




